PATVIRTINTA

Joniškio r. Skaistgirio gimnazijos direktoriaus 2023-09-01 įsakymu Nr. V-47

**JONIŠKIO R. SKAISTGIRIO GIMNAZIJOS 2023–2024 MOKSLO METŲ**

**UGDYMO PLANAS**

**I SKYRIUS**

**BENDROSIOS NUOSTATOS**

1. Skaistgirio gimnazijos 2023–2024 mokslo metų ikimokyklinio, priešmokyklinio, pradinio, pagrindinio ir vidurinio ugdymo programų ugdymo planas (toliau – Ugdymo planas) reglamentuoja ikimokyklinio, priešmokyklinio, pradinio, pagrindinio, vidurinio ugdymo, neformaliojo vaikų švietimo programų, specialiųjų ugdymosi poreikių mokiniams pritaikytų ir individualizuotų programų (toliau – Ugdymo programos) įgyvendinimą gimnazijoje.

2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. nustatyti pamokų, skirtų dalykų programoms įgyvendinti, skaičių mokantis pagal ugdymo programas;

3.2. pateikti esmines nuostatas ugdymo procesui mokykloje organizuoti.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

4. Ugdymo organizavimas PUG, 1-4, 5-8, I-IV gimnazijos klasėse:

4.1. mokslo metų pradžia – 2023 m. rugsėjo 1 d.

4.2. Ugdymo proceso trukmė dienomis pagal ugdymo programas:

|  |  |  |  |
| --- | --- | --- | --- |
| *PUG, 1–4 klasėms* | *5–8 ir I–II gimnazijos klasėms* | *III gimnazijos klasei* | *IV gimnazijos klasei* |
| 175 ugdymo dienos | 185 ugdymo dienos | 180 ugdymo dienų | 170 ugdymo dienos |

4.3. Mokykla, įgyvendindama priešmokyklinio, pradinio, pagrindinio ir vidurinio ugdymo programas, Gimnazijos tarybos 2023 m. birželio 17 d. sprendimu (protokolo Nr. GT-2) ugdymo procesą skirsto pusmečiais. Pusmečių trukmė:

4.3.1. PUG, 1-4 klasėms:

|  |  |  |
| --- | --- | --- |
| 1 – asis pusmetis | 2023-09-01 | 2024-01-21 |
| 2 – asis pusmetis | 2024-01-22 | 2024-06-07 |

4.3.2. 5–8, I g–II g klasėms:

|  |  |  |
| --- | --- | --- |
| 1 – asis pusmetis | 2023-09-01 | 2024-01-21 |
| 2 – asis pusmetis | 2024-01-22 | 2024-06-21 |

* + 1. III g klasei:

|  |  |  |
| --- | --- | --- |
| 1 – asis pusmetis | 2023-09-01 | 2024-01-21 |
| 2 – asis pusmetis | 2024-01-22 | 2024-06-14 |

4.3.4. IV g klasei:

|  |  |  |
| --- | --- | --- |
| 1 – asis pusmetis | 2023-09-01 | 2024-01-21 |
| 2 – asis pusmetis | 2024-01-22 | 2024-05-31 |

4.4. atostogų trukmė:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos (PUG, 1-4 kl.) | 2024 m. birželio 10 d. – 2024 m. rugpjūčio 31 d. |
| Vasaros atostogos (5-8, I g – II g kl.) | 2024 m. birželio 24 d. – 2024 m. rugpjūčio 31 d. |
| Vasaros atostogos (III g kl.) | 2024 m. birželio 17 d. – 2024 m. rugpjūčio 31 d. |
| Vasaros atostogos (IV g kl.) | Pasibaigus švietimo, mokslo ir sporto ministro 2023–2024 mokslo metais nustatytai brandos egzaminų sesijai. |

5. Priimtas sprendimas dėl ugdymo(si) kitose aplinkose, dėl kurio yra intensyvinamas ugdymo procesas ir keičiama mokslo metų pabaigos data (pritarta Gimnazijos tarybos 2023 m. birželio 17 d. sprendimu, protokolo Nr. GT -2 ):

5.1. Pažintinės ekskursijos Lietuvoje ar užsienyje, žygiai po Lietuvą, kultūrinių renginių muzikiniame, dramos, kino teatre lankymas, naktys mokykloje:

5.1.1. PUG, 1–4 klasėse, kai trukmė 9–10 val. – 2 dienos;

5.1.2. 5–8, I–IV g klasėse, kai trukmė 12–14 val. – 2 dienos;

5.2. Ugdymo(si) proceso intensyvinimas, dėl kurio keičiama mokslo metų pabaigos data, detalizuojamas Ugdymo plano 1 priede „Ugdymo proceso organizavimo Skaistgirio gimnazijoje kalendorius 2023-2024 m. m.“.

6. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

**ANTRASIS SKIRSNIS**

**MOKYKLOS UGDYMO PLANAS**

7. Ugdymo planą rengė gimnazijos direktoriaus 2023 m. gegužės 15 d. įsakymu Nr. V-28 „Dėl darbo grupės 2023 – 2024 mokslo metų Ugdymo planui parengti sudarymo“ sudaryta darbo grupė. Į Ugdymo plano rengimo procesą įtraukti gimnazijos metodinės tarybos, Vaiko gerovės komisijos, profesinės sąjungos, savivaldos atstovai.

8. Rengdama mokyklos ugdymo planą mokykla vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 (2023 m. birželio 13 d. įsakymo Nr. V-686 „Dėl Lietuvos Respublikos sveikatos apsaugos ministro 2011 m. rugpjūčio 10 d. įsakymo „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ pakeitimo“) ir kitais bendrąjį ugdymą reglamentuojančiais teisės aktais.

9. 2023–2024 mokslo metais įgyvendinamos:

9.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse, I, III gimnazijos klasėse bei Chemijos ir Fizikos bendrosios programos 8 klasėje;

9.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8 klasėse ir II gimnazijos klasėje, išskyrus Chemijos ir Fizikos bendrąsias programas 8 klasėje;

9.3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje;

10. Mokytojų tarybos sprendimu Ugdymo planas yra bendras visoms (ikimokyklinio, priešmokyklinio, pradinio, pagrindinio, vidurinio) ugdymo programoms ir rengiamas vieneriems mokslo metams.

11. Formuojant ugdymo turinį remtasi švietimo stebėsenos informacija, mokinių pasiekimų ir pažangos vertinimo ugdymo procese duomenimis ir informacija, brandos egzaminų rezultatais, išorinio vertinimo išvadomis, veiklos kokybės įsivertinimo duomenimis, neformaliojo vaikų švietimo būrelių poreikio tyrimais, atsižvelgta į turimus materialinius ir intelektualinius resursus.

12. Mokykla ugdymo organizavimo sprendimų kasmet neatnaujina, jei jie atitinka Bendrųjų ugdymo planų nuostatas, mokyklos išsikeltus ugdymo tikslus ir bendrąjį ugdymą reglamentuojančius teisės aktus.

13. Ugdymo planą, suderintą su gimnazijos taryba ir su savininko teises ir pareigas įgyvendinančia institucija, mokyklos vadovas patvirtina iki mokslo metų pradžios.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

14. Ugdymo plane nustatytas ugdymo procesui skirtas laikas per mokslo metus skirstomas į trumpiau trunkančius mokymosi periodus - pusmečius. Pusmečių trukmė detalizuojama Ugdymo plano 4.3 punkte.

15. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

16. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.

17. Klasės dalykų turiniui įgyvendinti rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Mokyklos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.

18. Mokymosi veiksmingumui didinti planuojamos ne tik pavienės, bet ir dvi iš eilės viena po kitos vykstančios to paties dalyko pamokos (lietuvių kalbos ir literatūros, matematikos, technologijų).

19. Mokiniams, besimokantiems pagal pradinio ir pagrindinio ugdymo programas, nepaliekami pamokos laiko tarpai tarp pamokų.

20. Mokykla sudaro galimybes mokiniams pertraukų metu, po pamokų ar laukiant autobuso – užsiimti fizine aktyvia veikla. Penktadieniais organizuojama judrioji pertrauka.

21. Siekiant reguliuoti mokinių mokymosi krūvius ir tausoti mokinių sveikatą, mokslo metų eigoje atliekama mokinių mokymosi krūvio stebėsena, užtikrinama, kad mokymosi krūvis atitiktų teisės aktų reikalavimus. Penktadienį gimnazijoje organizuojama mažiau pamokų nei kitomis savaitės dienomis.

22. Visų klasių (1-8, I g – IV g ) mokiniams bendras pamokų skaičius per savaitę yra didesnis, nei minimalus. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais) pasirašytinai.

23. Mokykla užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokytojai mokinius informuoja ne vėliau kaip prieš savaitę, pažymėdami kontrolinio darbo datą elektroniniame dienyne. Kontroliniai darbai negali būti rašomi po ligos, atostogų, nerekomenduojami po šventinių dienų.

24. Užduotys į namus:

24.1. 1 klasių mokiniams užduotys į namus neskiriamos. Matematikos ir lietuvių kalbos užduotys į namus gali būti skiriamos tik pageidaujant mokinių tėvams.

24.2. technologijų, dailės, muzikos, fizinio ugdymo, dorinio ugdymo, žmogaus saugos dalykų, pasirenkamųjų dalykų užduotys į namus skiriamos tik išimtinais atvejais: ugdymosi spragų likvidavimui, pasiruošimui konkursams, varžyboms, olimpiadoms. Šių dalykų užduotys į namus gali būti skiriami mokiniui ar jo tėvams pageidaujant.

24.3. mokiniams atostogų metu užduotys į namus neskiriamos.

24.4. skirdami diferencijuotas užduotis į namus mokytojai atsižvelgia į skiriamų užduočių tikslingumą, apimtį, mokinio pasiekimus per pamoką, mokinio galias bei poreikius. Užduotys į namus neskiriamos dėl įvairių priežasčių neįvykusių pamokų turiniui įgyvendinti.

24.5. mokytojai skirdami ir fiksuodami užduotis, skirtas atlikti namuose, elektroniniame dienyne nurodo konkrečias užduotis, atlikimo pobūdį ir laiką.

24.6. namuose atliktos užduotys tikrinamos vadovaujantis mokytojo ir klasės mokinių susitarimais. Aptarimui pamokos metu rekomenduojama skirti 3–5 minutes.

 25. Siekiant, kad kiekvienas mokinys patirtų mokymosi sėkmę, padarytų jo gebėjimus atitinkančią asmeninę pažangą, susitarta dėl ugdymo proceso diferencijavimo ir individualizavimo:

 25.1. mokytojas, planuodamas pamoką ir formuluodamas pamokos tikslą(us) ir uždavinį(ius), atsižvelgia į mokinių galias ir galimybes: jei dalis ar pavieniai mokiniai nepajėgia įgyvendinti keliamų tikslų ir / ar uždavinių arba planuojami lūkesčiai kai kuriems mokiniams yra per menkas iššūkis, mokytojas numato skirtingas diferencijuoto, individualizuoto mokymo(si) sąlygas (priemones, šaltinius, pagalbos būdus, mokymosi aplinką), į skirtingų mokinių poreikius orientuotą veiklą (mokymosi metodus), kiekvieno mokinio galimybes atitinkančius planuojamus išmokimo rezultatus bei visiems mokiniams aiškius (įsi)vertinimo kriterijus;

 25.2. pamokoje mokytojas savo nuožiūra pasirenka ir taiko diferencijavimo būdus:

 25.2.1. pagal ugdymo aspektus;

 25.2.2. pagal mokymosi pasiekimus;

 25.2.3. pagal mokymosi tempą;

 25.2.4. pagal interesus;

 25.3. kiekvienoje pamokoje užduotys diferencijuojamos mažiausiai 2-3 lygiais mokiniams, besimokantiems pagal bendrąsias ugdymo programas, atskiros užduotys teikiamos mokiniams, besimokantiems pagal pritaikytas ir individualizuotas programas.

25.4. naudojamasi svetainėmis, sudarančiomis galimybę diferencijuoti, individualizuoti darbą pamokoje (<https://klase.eduka.lt/>; <https://emapamokos.lt/>; <https://lietuviu5-6.mkp.emokykla.lt/>; <https://teams.microsoft.com/> ir kt.)

26. Mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos nukeliamos į artimiausias darbo dienas.

27. Mokinys mokyklos vadovo įsakymu gali būti atleidžiamas nuo dalies pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas, nuo dalies pamokų lankymo tų dalykų, kurių jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto). Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programomis. Šių programų turinys turi derėti su bendrųjų programų turiniu.

28. Mokinys, atleistas nuo atitinkamų menų ar sporto srities dalykų pamokų, jų metu užsiima kita veikla arba mokosi individualiai. Gimnazija užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai mokykla informuoja tėvus.

29. Mokytojų taryba priima sprendimus dėl menų ir sporto srities ar fizinio ugdymo dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymius pagal dešimtbalę vertinimo sistemą.

30. Mokymosi pagalbos teikimas:

30.1. teikiant mokymosi pagalbą, vadovaujamasi Joniškio rajono Skaistgirio gimnazijos mokinių mokymosi pasiekimų gerinimo ir mokymosi pagalbos teikimo aprašu, patvirtintu gimnazijos direktoriaus 2017 m. vasario 28 d. įsakymu Nr. V-148, Joniškio r. Skaistgirio gimnazijos mokinių mokymosi kuravimo tvarkos aprašu, patvirtintu gimnazijos direktoriaus 2017 m. vasario 3 d. įsakymu Nr. V-135.

30.2. gimnazija, siekdama gerinti mokinių mokymosi pasiekimus:

30.2.1. 2 kartus per metus organizuoja kiekvieno mokinio mokymosi ir asmeninės pažangos įsivertinimą TAMO dienyno aplinkoje;

30.2.2. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka;

30.2.3. nuolat aptaria mokinių pasiekimų gerinimo klausimus gimnazijos bendruomenėje;

30.2.4. kartu su mokiniu, mokinio tėvais (globėjais, rūpintojais), Vaiko gerovės komisija aiškinasi mokinių vėlavimo į pamokas ir jų nelankymo priežastis;

30.3. skiria trumpalaikes ar ilgalaikes konsultacijas. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar raštu informuojami apie mokiniui siūlomą suteikti mokymosi pagalbą, apie mokinio daromą pažangą.

31. Mokymosi pagalba teikiama:

31.1. po mokinio ligos panaudojant pamokas, skirtas mokinio ugdymo poreikiams tenkinti, mokymosi pasiekimams gerinti. Mokytojų taryba, atsižvelgdama į turimas lėšas, priima sprendimą dėl mokymosi pagalbos teikimo konkrečiam mokiniui, numato skiriamą pamokų skaičių konsultacijoms, konsultacijų pobūdį ir laiką. Mokiniui, kuris ilgesnį laiką (2 savaites ir daugiau) sirgo, rengiamas individualus pagalbos planas;

31.2. po nepatenkinamo kontrolinio darbo įvertinimo ar mokiniui gavus kelis iš eilės nepatenkinamus konkretaus dalyko įvertinimus, teikiamos konsultacijos pagal konsultacijų grafiką;

32. Gimnazija derina ir veiksmingai taiko mokymosi pagalbos būdus:

32.1. organizuoja konsultacijas mokiniams, turintiems mokymosi sunkumų. Jos teikiamos pagal direktoriaus patvirtintą grafiką. Informacija apie įvykdytas konsultacijas mokytojas fiksuoja el. dienyne tam skirtoje paskyroje.

32.2. Skaistgirio gimnazijoje grupinėms ilgalaikėms konsultacijoms organizuoti 1–4 klasių mokiniams skiriama po 2 kontaktines valandas per savaitę rašymo, skaitymo bei skaičiavimo įgūdžiams tobulinti.

32.3. 5–8, I–IV g klasių mokiniams organizuojamos kontaktinės arba nuotolinės konsultacijos iš visų pagrindinių mokomųjų dalykų.

32.4. 5, I g, III g klasių mokiniams, nepasiekusiems patenkinamo pasiekimų lygmens dalyvaujant nacionaliniuose ir pagrindinio ugdymo pasiekimų patikrinimuose, vykdomos 20 valandų konsultacijos (detalizuojama Ugdymo plano 38-42 punktuose).

33. Individualus ugdymo planas rengiamas mokiniui, kuris:

33.1. mokosi pagal vidurinio ugdymo programą. Kiekvienas III gimnazijos klasės mokinys, konsultuojamas karjeros specialistės, pasirengia individualų ugdymo planą pagal gimnazijos nustatyta formą. Individualus ugdymo planas – tai mokinio pasirinkti mokytis per dvejus metus dalykai, dalykų kursai ir moduliai. Mokinio pasirengtame individualiame ugdymo plane nurodomi dalykai, kurių mokomasi, kokiu kursu, kiek pamokų skiriama pasirinktų dalykų pasiekimams pasiekti, kokius pasirenkamuosius dalykus, dalykų modulius planuoja mokytis. Mokinys individualų ugdymo planą derina su gimnazijos galimybėmis;

33.2. atvykęs arba grįžęs iš užsienio;

33.3. mokomas namie pagal gydytojų konsultacinės komisijos rekomendacijas. Mokiniams, mokomiems namie, sudaromas individualus ugdymo planas, kuriame numatomi dalykai bei jiems skiriamas pamokų skaičius. Mokinys mokosi pagal gimnazijos direktoriaus patvirtintą ir su vienu iš mokinio tėvų suderintą pamokų tvarkaraštį.

33.4. turi specialiųjų ugdymosi poreikių. Individualiame ugdymo plane numatomi dalykai, skiriamas pamokų skaičius bei teikiama specialioji ir socialinė pagalba (logopedo, specialiojo pedagogo, psichologo, socialinio pedagogo).

34. Laikinųjų grupių mokymuisi sudarymas:

34.1. Gimnazijos tarybos sprendimu, minimalus mokinių skaičius laikinojoje grupėje – 7 mokiniai 1–8, I–II gimnazijos klasėse, 5 mokiniai – III–IV gimnazijos klasėse. Nuostata netaikoma laikinosioms grupėms, sudarytoms mokymosi pagalbai teikti.

34.2. Mokinių skaičius laikinojoje grupėje negali būti didesnis, nei nustatytas didžiausias mokinių skaičius klasėje.

34.3. Klasės į grupes dalijamos arba sudaromos laikinosios grupės dalykams mokyti:

34.3.1. doriniam ugdymui, kai tos pačios klasės mokiniai yra pasirinkę tikybą ir etiką. Jei pasirinkusių vieną iš dalykų klasės mokinių yra mažiau nei septyni, grupė sudaroma iš gretimų klasių.

34.3.2. informacinėms technologijoms, atsižvelgiant į darbo vietų skaičių, į grupes dalijama 6 klasė bei I gimnazijos klasė;

34.3.3. technologijoms, atsižvelgiant į darbo vietų skaičių, į grupes dalijamos 6, 8 klasės ir I gimnazijos klasė;

34.3.4. III ir IV gimnazijos klasėje matematikos bendrojo ir išplėstinio kurso mokymui, IV gimnazijos klasėje anglų kalbos B1 ir B2 kalbėjimo lygiams siekti;

34.3.5. pasirenkamųjų dalykų, modulių mokymui.

35. Ugdymo procesas organizuojamas ne tik mokykloje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus.

35.1. Pamokos kitose aplinkose organizuojamos sekančiai:

 35.1.1. 9-10 pamokų per mokslo metus PUG, 1-4, bei 12 - 14 pamokų per mokslo metus 5-8, I g – IV g klasių mokiniams skiriamos pažintinėms ekskursijoms Lietuvoje ar užsienyje, žygiams po Lietuvą, kultūrinių renginių muzikiniame, dramos, kino teatre lankymui, naktims mokykloje;

 35.1.2. 13 – 14 pamokų per mokslo metus PUG, 1-4, bei 18 – 21 pamoka per mokslo metus 5-8, I g – IV g klasių mokiniams skiriamos edukaciniams užsiėmimams ir pamokoms iš Kultūros paso programos, praktiniams užsiėmimams STEAM centre, ugdymo karjerai praktiniams užsiėmimams;

35.1.3. integruoto ugdymo dienos: Mokslo ir žinių diena (2023 m. rugsėjo 1 d.); Kalėdinė šventė (2023 m. gruodžio 22 d.);

 35.1.4. 3 dienos, skirtos integruoto turinio pilietiškumo ir gynybos įgūdžių formavimo veiklai I gimnazijos klasės mokiniams. Veikla vykdoma 2024 m. gegužės mėnesį. Integruotą ugdymo veiklą vykdo Lietuvos šaulių sąjunga. Mokiniai supažindinami su planuojamos organizuoti integruotos ugdymo veiklos tikslais ir turiniu, siejant su dalykų bendrųjų programų turiniu. Apie mokinių dalyvavimą integruotose ugdymo veiklose, mokykla informuoja mokinių tėvus (globėjus, rūpintojus).

35.2. Pamokų kitose aplinkose organizavimas detalizuojamas Ugdymo plano 1 priede „Ugdymo proceso organizavimo Skaistgirio gimnazijoje kalendorius 2023-2024 m. m.“

35.3. Siekiant kurti patrauklesnį ugdymo procesą ir mažinti mokymosi krūvius taikomas tarpdalykinio integravimo būdas:

35.3.1. įgyvendinamos integruotos dalyko ir užsienio kalbos mokymo (IDUKM) programos: užsienio k. (anglų) ir geografijos 7 ir 8 klasėse, skiriant po 0,5 val. per savaitę bei užsienio k. (anglų) ir žmogaus ir gamtos 6 klasėje, skiriant 0,5 val. per savaitę;

35.3.2. vykdoma tarpdalykinė integracija, planuojamos ir vedamos integruotos dalykų pamokos. Integruotų pamokų temos įrašomos Tamo dienyne.

36. Mokiniams, kurie mokosi savarankišku mokymo proceso organizavimo būdu, mokykla teikia konsultacijas: III g klasėje – chemijos ir fizikos, IV g klasėje – informacinių technologijų ir fizikos. Konsultacijos yra pavienės ir grupinės. Konsultacijoms skiriama iki 15 procentų Ugdymo plano 89, 95 punktuose nustatyto metinių arba savaitinių pamokų skaičiaus. Konsultacijos organizuojamos nuotoliniu mokymo proceso organizavimo būdu. Joms organizuoti sudaromas tvarkaraštis, kurį tvirtina gimnazijos direktorius.

37. Gimnazija įgyvendina nuoseklias ir ilgalaikes socialines ir emocines kompetencijas ugdančias „Zipio draugai“, „Kimochis“, „Obuolio draugai“, „Įveikiame kartu“, OPKUS programas:

37.1. OPKUS patyčių prevencinė programa 1–8, I–IV g klasėse, integruojant į klasės auklėtojų veiklą ir pravedant po 2 klasės valandėles per mėnesį;

37.2. socialinių ir emocinių kompetencijų ugdymo programa „Zipio draugai“ ikimokyklinio ugdymo skyriaus Pelėdžiukų ir priešmokyklinio ugdymo grupės vaikams (24 užsiėmimai/ metus);

37.3. socialinių ir emocinių kompetencijų ugdymo programa „Kimochis“ Meškiukų ir Žirniukų grupių vaikams (24 užsiėmimai/ metus);

37.4. socialinių ir emocinių kompetencijų ugdymo programa „Obuolio draugai“ 2 klasėje (24 pamokos/metus);

37.5. socialinių ir emocinių kompetencijų ugdymo programa „Įveikiame kartu“ 4 klasėje (16 pamokų/metus).

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

38. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygio patikrinimuose, mokymosi pagalba teikiama vadovaujantis Mokymosi pagalbos teikimo mokiniui, nepasiekusiam patenkinamo pasiekimų lygmens patikrinimuose, tvarkos aprašu.

39. Mokiniams, nepasiekusiems patenkinamo pasiekimų lygio Pasiekimų patikrinimuose:

39.1. sudaromi individualių mokymosi pasiekimų gerinimo planai ir skiriama reikalinga mokymosi pagalba;

39.2. jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygio, reikalinga mokymosi pagalba skiriama kiekvienam dalykui atskirai;

39.3. organizuojamos konsultacijos. Konsultacijas teikia einamaisiais metais mokinį mokantis mokytojas. Konsultacijos organizuojamos po pamokų pagal direktoriaus patvirtintą tvarkaraštį. Prieš pradėdamas teikti konsultacijas, mokytojas susipažįsta su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numato bendrą konsultacijų skaičių, konsultacijų temas ir trukmę, įvardina mokiniui būtinas atlikti užduotis, jų vertinimą. Su mokinio individualiu mokymosi pasiekimų gerinimo planu bei konsultacijų tvarkaraščiu mokytojas supažindina mokinio tėvus (globėjus, rūpintojus).

40. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos vykdomos kas savaitę pirmame pusmetyje. Konsultacijos teikiamos ne didesnėms kaip 5 mokinių grupėms. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.

41. Mokymosi pagalbos teikimą gimnazijoje koordinuoja direktoriaus pavaduotoja ugdymui.

42. Gimnazija iki einamųjų mokslo metų spalio 1 d. pateikia Joniškio rajono savivaldybės Švietimo, kultūros ir sporto skyriui informaciją apie mokinių, kuriems priklauso Mokymosi pagalba, skaičių ir konsultacijų tvarkaraštį.

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

43. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

44. Mokiniui, kuris mokosi namie:

44.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

44.1.1. 1–3 klasėse skiriama 315 pamokų per mokslo metus (9 pamokos per savaitę);

44.1.2. 4 klasėje skiriama 385 pamokos per mokslo metus (11 pamokų per savaitę);

44.2. mokiniui, kuris mokosi namie pagal pagrindinio ar pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

44.2.1. 5–6 klasėse skiriamos 444 pamokos per mokslo metus (12 pamokų per savaitę);

44.2.2. 7–8 klasėse skiriama 481 pamoka per mokslo metus (13 pamokų per savaitę);

44.2.3. I–II gimnazijos klasėse skiriamos 555 pamokos per mokslo metus (15 pamokų per savaitę);

44.2.4. III klasėje gimnazijos skiriamos 504 pamokos (14 pamokų per savaitę);

44.2.5. IV gimnazijos klasėje skiriamos 476 pamokos per mokslo metus (14 pamokų per savaitę.

45. Suderinus su mokinio tėvais (globėjais, rūpintojais) mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo, laisvai pasirenkamų dalykų ir modulių, fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

46. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Parengtą pamokų tvarkaraštį tvirtina gimnazijos direktorius.

47. Mokinys gali būti ugdomas (ugdytis) šeimoje pagal priešmokyklinio, pradinio, pagrindinio ar vidurinio ugdymo programą. Mokykla padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

48. 2023–2024 mokslo metais pradinio, pagrindinio ir vidurinio ugdymo bendrosios programos įgyvendinamos vadovaujantis Ugdymo plano 9 punkte nustatyta tvarka.

49. Gimnazijos direktorius ir direktoriaus pavaduotojas ugdymui organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

50. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso mokyklos personalo dalyvavimu ir remiasi ciklišku planavimo, įgyvendinimo ir refleksijos principu.

51. Mokykla užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų, 2011 m. Vidurinio ugdymo bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

52. Pradėdama įgyvendinti mokymosi turinį, mokykla supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

53. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas.

54. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Ugdymo plane dalykui numatytų metinių pamokų. Likusias pamokas (30 proc.) mokytojas užpildo savo pasirinktu mokymosi turiniu, skiria laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms, pamokoms kitose aplinkose.

**SEPTINTAS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

55. Gimnazija priėmė sprendimą 2023-2024 m. m. ugdymo procesą įgyvendinti kasdieniu mokymo proceso organizavimo būdu ir nuotoliniu mokymo proceso organizavimo būdu. Nuotolinis mokymo proceso organizavimo būdas taikomas:

55.1. vykdant namų mokymą mokinio ligos atveju. Parengiamas ir su tėvais suderinamas mokinio individualus ugdymo planas ir pamokų tvarkaraštis.

55.2. savarankiško mokymo konsultacijoms (individualioms/ grupinėms) III–IV g klasėse: III g klasėje – fizikos, chemijos, IV g klasėje – fizikos, informacinių technologijų. Konsultacijos teikiamos pagal sudarytą ir direktoriaus patvirtintą savarankiško mokymo konsultacijų tvarkaraštį.

55.3. mokomųjų dalykų nuotolinėms konsultacijoms 5–8, I–IV g klasių mokiniams. Nuotolines konsultacijas mokytojai teikia pamokų ruošos metu nuo 17 val.

55.4. projektinių darbų rengimo konsultacijoms II g klasės mokiniams.

56. Mokykla, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, Joniškio r. Skaistgirio gimnazijos ugdymo proceso organizavimo nuotoliniu mokymo proceso organizavimo būdu tvarkos aprašu, patvirtintu 2020 m. gruodžio 31 d. gimnazijos direktoriaus įsakymu Nr. V-102.

57. Organizuojant ugdymo procesą nuotoliniu mokymo proceso organizavimo būdu, įvertinamos mokinių mokymosi sąlygos namuose, aprūpinimas mokymosi priemonėmis, reikalingomis dalyvauti nuotolinio mokymosi procese. Mokykla šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos nuotoliniu mokymo proceso organizavimo būdu mokytis mokykloje (suteikiama įrengta darbo vieta).

58. Mokykla, organizuodama ugdymo procesą nuotoliniu mokymo proceso organizavimo būdu, naudoja Microsoft 365 Teams platformą, Tamo dienyną. Mokytojai ugdymo procese naudoja Eduka mokomąją platformą, Ema elektronines pratybas, Egzaminatorius.lt, eTest.lt programas.

59. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.

60. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Su ugdymo proceso tvarkaraščio pakeitimais mokiniai, mokinių tėvai (globėjai, rūpintojai) supažindinami iš anksto.

61. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

**III SKYRIUS**

**IKIMOKYKLINIO, PRIEŠMOKYKLINIO, PRADINIO UGDYMO PROGRAMŲ ĮGYVENDINIMAS**

**PIRMASIS SKIRSNIS**

**IKIMOKYKLINIO IR PRIEŠMOKYKLINIO UGDYMO PROGRAMŲ ĮGYVENDINIMO YPATUMAI**

62. Ikimokyklinis ugdymas gimnazijos ikimokykliniame ugdymo skyriuje vykdomas pagal Joniškio r. Skaistgirio gimnazijos ikimokyklinio ugdymo programą „Tipu tapu“, kuri patvirtinta Joniškio rajono savivaldybės administracijos direktoriaus 2022 m. gegužės 13 d. įsakymu Nr. A - 480. Programa nusako bendrąsias nuostatas, ikimokyklinio ugdymo tikslą ir uždavinius, įgyvendinimo prielaidas, ugdymo turinį, kompetencijas atitinkančius esminius gebėjimus, vaikų pasiekimų žingsnius bei veiksenas, vaikų ugdymo(si) pasiekimų vertinimą bei pažangos vertinimo gaires ir yra skirta 1,5 – 6 metų ugdytiniams, ikimokyklinio ugdymo mokytojams, tėvams (globėjams).

63. Veiklos ypatumai:

63.1. įstaigos natūralios aplinkos patirtiniam mokymosi procesui, kuris vyksta lauke, panaudojimas, veiklų vykdymas lauke ir laiko leidimas gryname ore;

63.2. ugdymo turinį papildančios veiklos: ankstyvasis anglų kalbos mokymas, keramikos, šokio, muzikos, sporto užsiėmimai;

63.3. dalyvavimas „Futboliuko“ programoje;

63.4. socialinių ir emocinių kompetencijų ugdymo programos „Kimochis“ Meškiukų ir Žirniukų grupių vaikams bei programos „Zipio draugai“ Pelėdžiukų grupės vaikams įgyvendinimas.

64. Veikla vykdoma trijose grupėse:

64.1. Meškiukai (ankstyvojo amžiaus);

64.2. Žirniukai (jaunesniojo amžiaus);

64.3. Pelėdžiukai (vyresniojo amžiaus).

65. Gimnazija, vykdydama priešmokyklinio ugdymo programą, vadovaujasi Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“ patvirtinta Priešmokyklinio ugdymo bendrąja programa ir Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, patvirtintu Priešmokyklinio ugdymo tvarkos aprašu (Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674, Švietimo, mokslo ir sporto ministro 2020 rugpjūčio 10 d. įsakymo Nr. V-1193).

66. Priešmokyklinio ugdymo organizavimo forma – priešmokyklinio ugdymo grupė.

67. Grupės veiklos ypatumų visuma – trukmė, minimalus ir maksimalus vaikų skaičius grupėje, mokytojų (priešmokyklinio ugdymo pedagogo, ikimokyklinio ugdymo pedagogo), padėjėjų, dirbančių grupėje, skaičius, poilsis ir maitinimas, ugdymo proceso organizavimo forma – yra vadinama priešmokyklinio ugdymo organizavimo modeliu. Priešmokyklinio ugdymo organizavimo modeliai patvirtinti Joniškio rajono savivaldybės tarybos 2015 m. rugpjūčio 26 d. sprendimu Nr. T-151 „Dėl Joniškio rajono savivaldybės ugdymo įstaigose taikomų priešmokyklinio ugdymo organizavimo modelių patvirtinimo“ kartu su pakeitimais, padarytais 2016 m. gruodžio 15 d. Joniškio rajono savivaldybės tarybos sprendimu Nr. T-212.

68. Gimnazijoje organizuojamo priešmokyklinio ugdymo modelis  –  IV. IV modelis – priešmokyklinė ugdymo grupė, kurios veiklos trukmė 4 val. per dieną:

68.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

68.2. grupėje dirba vienas priešmokyklinio ugdymo pedagogas;

68.3. minimalus vaikų skaičius – 10, maksimalus – 20.

68.4. priešmokyklinio ugdymo grupėje mokoma užsienio k. (anglų) 2 val. per savaitę. Dalyvaujama tarptautiniame projekte „Say Hello to the World“.

69. Pagal poreikį ikimokyklinės ir priešmokyklinės grupės vaikams teikiama logopedo, specialiojo pedagogo ir kitų gimnazijoje dirbančių specialistų pagalba. Užtikrinamos lygios galimybės ugdytis vaikams, turintiems specialiųjų ugdymosi poreikių.

70. Ikimokyklinio ir priešmokyklinio ugdymo veiklų planavimas bei vaikų lankomumo apskaita vykdoma Tamo dienyne.

**ANTRASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

71. Pamokų skaičius 2008 m. Pradinio ir pagrindinio ugdymo bendrosioms programoms ir 2022 m. Pradinio, pagrindinio ir vidurinio ugdymo programoms įgyvendinti per mokslo metus ir per savaitę 2023-2024 m. m.:

|  |  |  |  |  |  |
| --- | --- | --- | --- | --- | --- |
| KKlasė / dalykai  | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas  |
| Dorinis ugdymas (etika)  | 35 (1) | 35 (1) |  | 35 (1) | 105 (3) |
| Dorinis ugdymas (tikyba) |  | 35 (1) | 35 (1) | 35 (1) | 105 (3) |
| Kalbinis ugdymas  |
| Lietuvių kalba  | – | 245 (7) | – | 245 (7) | 490 (14) | 1015 (29) |
| Lietuvių kalba ir literatūra  | 280 (8) | – | 245 (7) | – | 525 (15) |
| Užsienio kalba (anglų k.)  | - | 70 (2) | - | 70 (2) | 140 (4) | 210 (6)70 (2 ⃰ ⃰) |
| Užsienio kalba (pirmoji, anglų)  | 70(2 ⃰ ⃰ ) | – | 70 (2) | – | 70 (2) |
| Visuomeninis ugdymas  |
| Visuomeninis ugdymas  | 35 (1) | – | 35 (1) | – | 70 (2) | 280 (8) |
| Matematinis, gamtamokslinis ir technologinis ugdymas  |
| Gamtos mokslai  | 35 (1) | – | 35 (1) | – | 70 (2) |
| Pasaulio pažinimas  | – | 70 (2) | – | 70 (2) | 140 (4) |
| Matematika  | 140 (4) | 175 (5) | 175 (5) | 175 (5) |  665 (19) |
| Technologijos  | 35 (1) | – | 35 (1) | – | 70 (2) | 700 (20) |
| Meninis ugdymas  |
| Dailė  | 35(1) | – | 35(1) | – | 70 (2) |
| Dailė ir technologijos | - | 70 (2) | - | 70 (2) | 140 (4) |
| Muzika | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) |  140 (4) |
| Fizinis ir sveikatos ugdymas  |
| Fizinis ugdymas\* | 105(3) | 105(3) | 105 (3) | 105 (3) | 420 (12) |
| Informatika  | \*\*\* | 35 (1\*\*) | 35 (1\*\*) | 35 (1\*\*) | 105 (3\*\*) |
| Gyvenimo įgūdžiai | \*\*\* | – | \*\*\* | – | \*\*\* |
| Etninė kultūra | \*\*\* | \*\*\* | \*\*\* | \*\*\* | \*\*\* |
| Privalomų ugdymo valandų skaičius mokiniui | 875 (25) | 910 (26) | 910 (26) | 910 (26) | 3605 (103) |
| Neformalusis vaikų švietimas  | 70 (2) | 70 (2) | 70 (2) | 70 (2) | 280 (8) |
| Ugdymo valandų skaičius klasei | 945 (27) | 1015 (29) | 980 (28) | 1015 (29) | 3955 (113) |

Pastabos:

\* fizinis ugdymas įgyvendinimas pagal kūno kultūros bendrąją programą;

\*\*  mokoma skiriant atskirą pamoką iš pamokų, skirtų mokinių poreikiams tenkinti;

\*\*\* integruojama į kitus mokomuosius dalykus;

**PRADINIO UGDYMO PROGRAMOS ORGANIZAVIMO YPATUMAI**

72. Pradinio ugdymo programos dalykų turinio įgyvendinimo ypatumai:

72.1. **dorinis ugdymas:**

72.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės tikybą;

72.1.2. etikos ir tikybos mokymui sudaromos laikinosios grupės;

72.1.3. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;

72.2. **pirmosios užsienio kalbos mokymas:**

72.2.1. pirmosios užsienio kalbos mokoma(si) pirmaisiais–ketvirtaisiais pradinio ugdymo programos metais. Pirmoje klasėje anglų kalbai 2 val. skiriamos iš mokinio ugdymo(si) poreikiams skirtų valandų;

72.3. **socialinis / visuomeninis ir gamtamokslinis ugdymas:**

72.3.1. 2 ir 4 klasėje socialiniam ir gamtamoksliniam ugdymui skiriama pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji skiriama praktinei patyriminei veiklai;

72.3.2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

72.4. **fizinis ugdymas:**

72.4.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

72.4.2. siekiant skatinti mokinių fizinį aktyvumą, sveikatinimą, pertraukų metu mokiniai turi galimybę aktyviai judėti, žaisti judriuosius žaidimus tam skirtose erdvėse;

72.4.3. dėl didelio sporto salės užimtumo:

72.4.3.1. teorinė fizinio ugdymo turinio dalis 1-4 klasėse dėstoma lapkričio-kovo mėnesiais;

72.4.3.2. į fizinio ugdymo pamoką integruojamas žaidimas šaškėmis;

72.5. **meninis ugdymas (dailė ir technologijos, muzika, šokis, teatras):**

72.5.1. mokykla, atsižvelgdama į mokyklos bendruomenės meninio ugdymo poreikius ir mokyklos galimybes, valandas, skiriamas meniniam ugdymui 2 ir 4 klasėje 2023–2024 mokslo metais, paskyrė dailei ir technologijoms (2 val.), muzikai (2 val.), šokiui (1 val.);

72.5.2. 2 ir 4 klasėse, kai valandos skiriamos dailės ir technologijų dalykui, technologiniam ugdymui skiriama ne mažiau kaip vieną trečiąją dailės ir technologijų dalykui skiriamo laiko;

72.6. **informacinės technologijos / informatika:**

72.6.1.skaitmeninei mokinių kompetencijai ugdyti 1-4 klasėse per visus dalykus ugdymo procese naudojamos šiuolaikinės skaitmeninės technologijos, skaitmeninė mokomoji priemonė EDUKA;

72.6.2. 2-4 klasėse ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skiriant po 1 val. per savaitę ir įgyvendinant Teacher Lead Tech (TLT) bei Informatikos bendrąją programą;

73. Etninės kultūros bendroji programa 1-4 klasėse ir Gyvenimo įgūdžių bendroji programa 1 ir 3 klasėse įgyvendinamos integruojant temas į kitus dalykus.

74. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas (žr. Ugdymo plano VII skyrių).

75. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

76. Pamokų skaičius skirtas **2008** m. Pagrindinio ugdymo bendrosioms programoms įgyvendinti 6, 8 ir II gimnazijos klasėse grupinio mokymosi forma kasdieniu ir nuotoliniu mokymo proceso organizavimo būdu 2023-2024 m. m.:

|  |  |  |
| --- | --- | --- |
| Dalykų grupė/ dalykai | Klasė/ pamokų skaičius per savaitę/ mokslo metus | Iš viso  |
| 6 | 8 | II g |
| Dorinis ugdymas |
| Etika | 1/37 | 1/37 | 1/37 | 3/ 111 |
| Tikyba |  | 1/37 |  | 1/ 37 |
| Kalbos |
| Lietuvių kalba ir literatūra | 5/185 | 5/185 | 5/185 | 15/ 555 |
| Užsienio kalba (pirmoji, anglų) | 3/111 | 3/111 | 3/111 | 9/ 333 |
| Užsienio kalba (antroji, rusų) | 2/74 | 2/74 | 2/74 | 6/ 222 |
| Matematika ir informacinės technologijos |
| Matematika | 4/148 | 4/148 | 4/148 | 12/ 444 |
| Informacinės technologijos | 1/37 + (1/37) | - | 1/37 | 2/ 74 + (1/37) |
| Gamtamokslinis ugdymas |
| Gamta ir žmogus | 2/74 |  |  | 2/ 74 |
| Biologija |  |  1 /37 | 1/37 | 2/ 74 |
| Chemija |  |  2 ⃰ ⃰ ⃰ /74 | 2/74 | 4/ 148 |
| Fizika |  | 2 ⃰ ⃰ ⃰ /74 | 2/74 | 4/ 148 |
| Socialinis ugdymas |
| Istorija | 2/74 | 2/74 | 2/74 | 6/ 222 |
| Geografija | 2/74 | 2/74 | 1/37 | 5/ 185 |
| Ekonomika ir verslumas |  |  |  |  |
| Pilietiškumo pagrindai |  |  | 1/37 | 1/ 37 |
| Socialinė – pilietinė veikla | 10 | 10 | 10 | 30 |
| Meninis ugdymas |
| Dailė | 1/37 | 1/37 | 1/37 | 3/ 111 |
| Muzika | 1/37 | 1/37 | 1/37 | 3/ 111 |
| Technologijos, fizinis ugdymas, žmogaus sauga |
| Technologijos | 2/74 + (2/74) | 1/37 + (1/37) | 1,5/55,5 | 4,5/ 166,5 + (3/ 111) |
| Fizinis ugdymas⃰⃰⃰ ⃰ | 3/111 | 3/111 | 2/74 | 8/ 296 |
| Žmogaus sauga | - | 1/ 37 | 0,5/18,5 | 1,5/ 55,5 |
| Pasirenkamieji dalykai/ dalykų moduliai/ projektinė veikla |
| Projektinė veikla |  |  | 1⃰ ⃰ ⃰ ⃰/37 | 1⃰ ⃰ ⃰ ⃰/37 |
| Dalykų moduliai: |  |  |  |  |
| Lietuvių k. ir literatūra |  | 1 ⃰ ⃰ ⃰ ⃰/ 37 | 1 ⃰ ⃰ ⃰ ⃰/ 37 | 2 ⃰ ⃰ ⃰ ⃰/ 74 |
| Matematika |  | 1 ⃰ ⃰ ⃰ ⃰/ 37 | 1 ⃰ ⃰ ⃰ ⃰/ 37 | 2 ⃰ ⃰ ⃰ ⃰/ 74 |
| IDUKM |  |  |  |  |
| Geografija |  | 0,5 ⃰ ⃰ ⃰ ⃰/18,5 |  | 0,5 ⃰ ⃰ ⃰ ⃰/ 18,5 |
| Gamta ir žmogus | 0,5 ⃰ ⃰ ⃰ ⃰/18,5 |  |  | 0,5 ⃰ ⃰ ⃰ ⃰/ 18,5 |
| Anglų kalba | 0,5 ⃰ ⃰ ⃰ ⃰/18,5 | 0,5 ⃰ ⃰ ⃰ ⃰/18,5 |  | 1 ⃰ ⃰ ⃰ ⃰/ 37 |
| Neformalus vaikų švietimas | 2/ 74 | 2/ 74 | 2/ 74 | 6/ 222 |
| Privalomas pamokų skaičius mokiniui  | 29,5/ 1091,5 | 33,5/ 1239,5 | 34/ 1258 | 97/ 3589 |
| Skiriama ugdymo valandų klasei | 35/ 1295 | 38/ 1406 | 36/ 1332 | 109/ 4033 |

⃰ įgyvendinama integruojant į dalykų turinį

⃰ ⃰ fizinis ugdymas įgyvendinamas pagal pagrindinio ugdymo kūno kultūros bendrąją programą

 ⃰ ⃰ ⃰ mokoma pagal 2022 m. pagrindinio ugdymo bendrąją programą

 ⃰ ⃰ ⃰ ⃰ pamokos skirtos mokinių ugdymosi poreikiams tenkinti

77. Pamokų skaičius skirtas **2022** m. Pagrindinio ugdymo bendrosioms programoms įgyvendinti 5, 7 ir I gimnazijos klasėse grupinio mokymosi forma kasdieniu ir nuotoliniu mokymo proceso organizavimo būdu 2023-2024 m. m.:

|  |  |  |
| --- | --- | --- |
| Dalykų grupė/ dalykai | Klasė/ pamokų skaičius per savaitę/ mokslo metus | Iš viso  |
| 5 | 7 | I g |
| Dorinis ugdymas |
| Etika | 1/37 | 1/37 | 1/37 | 3/ 111 |
| Tikyba |  |  | 1/37 | 1/ 37 |
| Kalbinis ugdymas |
| Lietuvių kalba ir literatūra | 5/185 | 5/185 | 4/148 | 14/ 518 |
| Užsienio kalba (pirmoji, anglų) | 3/111 | 3/111 | 3/111 | 9/ 333 |
| Užsienio kalba (antroji, rusų) |  | 2/74 | 2/74 | 4/ 148 |
| Matematinis ugdymas, gamtamokslinis ir technologinis ugdymas |
| Matematika | 4/148 | 4/148 | 4/148 | 12/ 444 |
| Informatika | 1/37 | 1/37 | 1/37 + (1/37) | 3/ 111 + (1/ 37) |
| Gamtos mokslai | 2/74 |  |  | 2/ 74 |
| Biologija |  | 2/74 | 2/74 | 4/ 148 |
| Chemija |  |  | 2/74 | 2/ 74 |
| Fizika |  | 1/37 | 2/74 | 3/ 111 |
| Technologijos | 2/74 | 2/74 | 1/37 + (1/ 37) | 5/ 185 + (1/ 37) |
| Visuomeninis ugdymas |
| Etninė kultūra⃰ |  |  |  |  |
| Istorija | 2/74 | 2/74 | 2/74 | 6/ 222 |
| Geografija |  | 2/74 | 2/74 | 4/ 148 |
| Ekonomika ir verslumas |  |  |  |  |
| Pilietiškumo pagrindai |  |  | 1/37 | 1/ 37 |
| Meninis ugdymas |
| Dailė | 1/37 | 1/37 | 1/37 | 3/ 111 |
| Muzika | 1/37 | 1/37 | 1/37 | 3/ 111 |
| Fizinis ir sveikatos ugdymas |
| Fizinis ugdymas | 3/111 | 3/111 | 2/74 | 8/ 296 |
| Gyvenimo įgūdžiai | 1/37 | 1/37 | 0,5/18,5 | 2,5/ 92,5 |
| Socialinė – pilietinė veikla | 20 | 20 | 20 | 60 |
| Pasirenkamieji dalykai/ dalykų moduliai/ projektinė veikla |
| Lietuvių k. modulis |  |  | 1⃰ ⃰ / 37 | 1⃰ ⃰ / 37 |
| Matematikos modulis |  |  | 1⃰ ⃰ / 37 | 1⃰ ⃰ / 37 |
| IDUKM |  |  |  |  |
| Geografija |  | 0,5 ⃰ ⃰/ 18,5 |  | 0,5 ⃰ ⃰/ 18,5 |
| Anglų kalba |  | 0,5 ⃰ ⃰/ 18,5 |  | 0,5 ⃰ ⃰/ 18,5 |
| Neformalus vaikų švietimas | 1/ 37 | 2/ 74 | 2/ 74 | 5/ 185 |
| Privalomas pamokų skaičius mokiniui  | 26/ 962 | 31,5/ 1165,5 | 33,5/ 1239,5 | 91/ 3367 |
| Skiriama ugdymo valandų klasei | 27/ 999 | 34/ 1258 | 38,5/ 1424,5 | 99,5/ 3681,5 |

⃰ įgyvendinama integruojant į dalykų turinį

 ⃰ ⃰ pamokos skirtos mokinių ugdymosi poreikiams tenkinti

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

78. 5 klasės mokiniams nustatomas 2 mėnesių adaptacinis laikotarpis. Rugsėjo mėnesį jų mokymosi pasiekimai nevertinami, spalio mėnesį nerašomi nepatenkinami įvertinimai. Siekiant padėti sėkmingai adaptuotis gimnazijoje naujai atvykusiems mokiniams, jiems skiriamas vieno mėnesio adaptacinis laikotarpis, kurio metu nerašomi nepatenkinami pažymiai. Grįžtant į kontaktinį mokymą iš nuotolinio mokymo, mokiniams skiriama adaptacinė savaitė, kurios metu nerašomi nepatenkinami pažymiai.

79. Klasės dalykų mokymosi turiniui įgyvendinti skiriamas Ugdymo plano 76, 77 punktuose nurodytas pamokų skaičius.

80. Mokiniams, besimokantiems 8, I g ir II g klasėse, sudaromos sąlygos pagal polinkius ir gebėjimus pasirinkti lietuvių kalbos ir matematikos modulius. Siekiant mokomųjų dalykų teorinės ir praktinės dermės, II g klasės mokiniai privalo parengti ir pristatyti individualų metinį projektinį (mokslinį arba kūrybinį) darbą. Rašant projektinį darbą vadovaujamasi Joniškio r. Skaistgirio gimnazijos mokinių metinių projektinių darbų vykdymo tvarkos aprašu, patvirtintu gimnazijos direktoriaus 2016 m. gruodžio 5 d. įsakymu Nr. V-61.

81. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), detalizuojama Ugdymo plano VII skyriuje.

82. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2023–2024 mokslo metais:

82.1. 6, 8, II gimnazijos klasės mokiniams ne mažiau kaip 10 pamokų (valandų);

82.2. 5, 7, I gimnazijos klasės mokiniams ne mažiau kaip 20 pamokų (valandų).

83. Socialinės-pilietinės veiklos vykdymas detalizuojamas Ugdymo plano 2 priede. Veikla organizuojama:

83.1. pagal mokykloje nustatytus reikalavimus šiai veiklai organizuoti, ;

83.2. atsižvelgiant į mokyklos pasiūlytas veiklos sritis;

83.3. pamokų (valandų) per mokslo metus skaičių atitinkamai klasei;

83.4. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis;

83.5. socialinė-pilietinė veikla neįskaitoma į mokinio mokymosi krūvį.

84. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, socialinė-pilietinė veikla įskaitoma.

85. Mokykla, įgyvendinanti pagrindinio ugdymo programą sudaro galimybes atlikti projektines veiklas:

85.1. 5–8 klasėse dalykinių pamokų metu įgyvendinami trumpalaikiai (1-2 pamokų trukmės) projektiniai darbai. Projektinio darbo įvertinimas įskaitomas į mokomojo dalyko įvertinimą.

85.2. II gimnazijos klasės mokiniai parengia ir pristato individualų metinį projektinį (mokslinį ar kūrybinį) darbą. Projektiniam darbui atlikti skiriamos 37 pamokos, panaudojant mokinio poreikiams tenkinti skirtas pamokas. Projektinis darbas vertinamas pažymiu.

86. Mokymosi turinio įgyvendinimo organizavimas:

86.1. dorinis ugdymas (etika arba tikyba):

86.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;

86.1.2. siekiant užtikrinti mokymosi tęstinumą ir nuoseklumą, etiką arba tikybą renka/si dvejiems metams (5-6, 7-8, I – II gimnazijos klasėms).

86.2. užsienio kalba:

86.2.1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

86.2.2. antrosios užsienio kalbos (rusų) mokoma nuo 6 klasės;

86.2.3. įgyvendinamas integruotas dalyko ir užsienio kalbos mokymas(is) pagal dalyko (gamtos ir žmogaus) ir užsienio kalbos (anglų) mokytojų parengtas ugdymo programas 6 klasei bei dalyko (geografijos) ir užsienio kalbos (anglų) mokytojų parengtas ugdymo programas 7 ir 8 klasėms. Programas įgyvendina dalyko ir užsienio kalbos mokytojai kartu;

86.2.4. keisti užsienio kalbą, nebaigus pagrindinio ugdymo programos, galima:

86.2.4.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

86.2.4.2. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

86.2.5. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas;

86.3. gamtos mokslai:

86.3.1. mokykla užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą savo mokykloje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko. Sudaromos galimybės dalyvauti Šiaulių STEAM centre vykdomose veiklose, vykstant į juos ar nuotoliniu būdu;

86.3.2. priimtas sprendimas 7–8 klasėse mokyti atskirų gamtos mokslų dalykų – biologijos, chemijos, fizikos;

86.4. technologijos:

86.4.1. mokiniams, kurie mokosi I - II gimnazijos klasėje, renkasi vieną iš technologijų programų: mitybą, tekstilę, konstrukcines medžiagas, elektroniką, gaminių dizainą ir technologijas.

86.5. meninis ugdymas:

86.5.1. mokiniai, besimokantieji pagal pagrindinio ugdymo programą, mokosi dailės ir muzikos dalykų;

86.5.2. mokykla iš meninio ugdymo dalykų grupės kaip pasirenkamuosius dalykus siūlo rinktis teatrą ir šokio dalykus;

86.6. fizinis ugdymas:

86.6.1. mokiniams, besimokantiems 5, 6, 7, 8 klasėje, privalomos 3 fizinio ugdymo pamokos per savaitę;

86.6.2. visiems mokiniams siūloma rinktis fizinio aktyvumo būrelius (sporto, šokio, skautų). Būrelius lankančių mokinių apskaita vykdoma neformaliojo švietimo dienyne;

86.6.3. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

86.3.4. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą;

86.3.5. specialiosios medicininės fizinio pajėgumo grupės mokinių pasiekimai fizinio ugdymo pratybose vertinami įrašu „įskaityta“ arba „neįskaityta“;

86.3.6. parengiamosios medicininės fizinio pajėgumo grupės mokinių pasiekimai fizinio ugdymo pratybose iki 14 metų mokinio tėvų (globėjų, rūpintojų) pageidavimu, o nuo 14 iki 16 metų – jo paties pageidavimu gali būti vertinami pažymiu. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

86.3.7. mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (stalo žaidimus, šaškes, šachmatus, veiklą bibliotekoje, konsultacijas, socialinę-pilietinę veiklą).

87. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS IV GIMNAZIJOS KLASĖJE**

88. 2011 m. Vidurinio ugdymo bendrosioms programoms įgyvendinti grupinio mokymosi forma kasdieniu ir nuotoliniu mokymo proceso organizavimo būdu skiriamų pamokų skaičius per savaitę / per dvejus metus:

|  |  |  |  |
| --- | --- | --- | --- |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Dorinis ugdymas  | 2/ 70 |  |  |
| Tikyba |  | 2/ 70 | – |
| Etika |  | 2/ 70 | – |
| Kalbos |  |  |  |
| Lietuvių kalba ir literatūra | 8/ 280 | 8/ 280 | 10/ 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 6/ 210 | 6/ 210 | 6/ 210 |
| Užsienio kalba (rusų) | 6/ 210 | 6/ 210 | 6/ 210 |
| Socialinis ugdymas | 4/ 140 |  |  |
| Istorija  |  | 4/ 140 | 6/ 210 |
| Geografija  |  | 4/ 140 | 6/ 210 |
| Matematika | 6/ 210 | 6/ 210 | 9/ 315 |
| Informacinės technologijos |  | 2/ 70 | 4/ 140 |
| Gamtamokslinis ugdymas | 4/ 140 |  |  |
| Biologija |  | 4/ 140 | 6/ 210 |
| Fizika  |  | 4/ 140 | 7/ 245 |
| Chemija |  | 4/ 140 | 6/ 210 |
| Meninis ugdymas ir technologijos  | 4/ 140 |  |  |
| Dailė |  | 4/ 140 | 6/ 210 |
| Muzika |  | 4/ 140 | 6/ 210 |
| Teatras |  | 4/ 140 | 6/ 210 |
| Šokis |  | 4/ 140 | 6/ 210 |
| Technologijos (kryptys): |  |  |  |
| Statyba ir medžio apdirbimas |  | 4/ 140 | 6/ 210 |
| Taikomasis menas, amatai ir dizainas  |  | 4/ 140 | 6/ 210 |
| Fizinis ugdymas | 4/ 140 |  |  |
| Fizinis ugdymas\* |  | 4/ 140 | 8/ 280 |
| Pasirinkta sporto šaka |  | 4/ 140 |  |
| Žmogaus sauga\*\* | 0,5/ 17,5 | 0,5/ 17,5 | 0,5/ 17,5 |
| Pasirenkamieji dalykai, dalykų moduliai / Projektinė veikla |  |  |  |
| Brandos darbas | 0,5/ 17,5 |  |  |
| Mokinio pasirinktas mokymo turinys |  | Iki 26  | Iki 26  |
| Minimalus privalomų pamokų skaičius mokiniui per savaitę / per mokslo metus | 28 pamokos per savaitę (1 008 – III gimnazijos klasėje, 952 – IV gimnazijos klasėje). |
| Neformalusis vaikų švietimas  | 6/ 210  |
| Mokinio ugdymo poreikiams tenkinti  | 24/ 840  |

Pastaba:

⃰ fizinis ugdymas įgyvendinamas pagal vidurinio ugdymo kūno kultūros bendrąją programą;

⃰ ⃰ integruojama į mokymosi turinį;

89. IV gimnazijos klasei skiriamų pamokų skaičius per savaitę / per mokslo metus vidurinio ugdymo programai įgyvendinti Skaistgirio gimnazijoje 2023-2024 mokslo metais, kai ugdymo procesas organizuojamas grupinio mokymosi forma kasdieniu ar nuotoliniu mokymo proceso organizavimo būdu:

|  |  |
| --- | --- |
| **Dalykai** | **IV gimnazijos klasei skiriamų pamokų skaičius per savaitę ir mokslo metus Skaistgirio gimnazijoje** |
| Dorinis ugdymas: |  |
| Etika | 1/ 34 |
| Tikyba |  |
| Kalbos: |  |
| Lietuvių kalba ir literatūra | 5/ 170 |
| Užsienio kalba (anglų) | 6(3B1 + 3B2)/ 204 |
| Užsienio kalba (rusų) |  |
| Socialinis ugdymas: |  |
| Istorija | 3/ 102 |
| Geografija | 3/ 102 |
| Matematika | 8 (5A+3B)/ 272 |
| Informacinės technologijos | Savarankiškas mokymas |
| Gamtamokslinis ugdymas: |  |
| Biologija | 2/ 68 |
| Fizika | Savarankiškas mokymas |
| Chemija | 2/ 68 |
| Menai: |  |
| Dailė |  |
| Muzika | 2/ 68 |
| Šokis |  |
| Teatras | 2/ 68 |
| Technologijos: |  |
| Statyba ir medžio apdirbimas | 2/ 68 |
| Taikomasis menas, amatai ir dizainas |  |
| Fizinis ugdymas: |  |
| Fizinis ugdymas | 2/ 68 |
| Tinklinis | 2/ 68 |
| Atletinė gimnastika |  |
| Stalo tenisas |  |
| Žmogaus sauga ⃰  |  |
| Pasirenkamieji dalykai: |  |
| Ekonomika ir verslumas | 1/ 34 |
| Braižyba |  |
| Filosofija |  |
| Šalies saugumas ir krašto gynyba |  |
| Dalykų moduliai: |  |
| Lietuvių k. Kūrybinis rašymas | 1/ 34 |
| Lietuvių k. Probleminiai lietuvių k. rašybos ir skyrybos aspektai |  |
| Matematika. Lygčių ir funkcijų praktinis pritaikymas (A kursas) |   |
| Matematika. Uždavinių sprendimo praktikumas (B kursas) |   |
| Matematika. Pasirengimas VBE (A kursas) | 1/ 34 |
| Anglų k. Kalbėjimo ir rašymo įgūdžių tobulinimas | 1/ 34 |
| Neformalusis švietimas | 3/ 102 |
| Brandos darbas |  |
| Iš viso valandų klasei: | 47/ 1598 |

Pastaba:

⃰ integruojama į mokymosi turinį;

90. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame yra ne mažiau nei 8 privalomi mokytis dalykai ir minimalus pamokų skaičius per savaitę – 28. Maksimalus pamokų skaičius IV gimnazijos klasėje - ne daugiau kaip 35 pamokos per savaitę.

91. Esant vienai IV gimnazijos klasei ir įgyvendinant dalykų bendrojo ir išplėstinio kursų programas bei siekiant užtikrinti mokymo kokybę, mokant matematikos ir užsienio kalbos (anglų) sudaromos atskiros laikinosios grupės, atsižvelgiant į mokinių pasirinktą bendrojo ar išplėstinio kurso programą, o užsienio kalbai – į kalbos mokėjimo lygį.

92. Žmogaus saugos dalykas integruojamas į kitų dalykų mokymosi turinį.

93. 2023–2024 mokslo metais įgyvendinant vidurinio ugdymo programą IV gimnazijos klasėje, vadovaujamasi Ugdymo plano 88-89 punktais.

**ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS III GIMNAZIJOS KLASĖJE**

94. 2022 m. Pradinio, pagrindinio ir vidurinio ugdymo bendrosioms programoms įgyvendinti 2023–2024 mokslo metais III gimnazijos klasėje, 2024-2025 mokslo metais III ir IV gimnazijos klasėse grupinio mokymosi forma kasdieniu ar nuotoliniu mokymo proceso organizavimo būdu skiriamų pamokų skaičius:

|  |  |  |
| --- | --- | --- |
| Vidurinio ugdymo dalykų grupės / dalykai | Pamokų skaičius turiniui įgyvendinti per dvejus metus  | Pamokų skaičius klasei per vienus metus / per savaitę |
| III gimn. klasė (36 savaitės) | IV gimn. klasė (34 savaitės |
| Privalomi dalykai |
| Lietuvių kalba ir literatūra | 280 B\* 420 A\*\* | 144 B (4);216 A (6) | 136 B (4);204 A (6) |
| Matematika | 280 B420 A | 144 B (4)216 A (6) | 136 B (4)204 A (6) |
| Fizinis ugdymas  | 210 | 108 (3) | 102 (3) |
| Privalomai pasirenkami dalykai |
| Dorinis ugdymas |
| Dorinis ugdymas (tikyba) | 70 | 36 (1) | 34 (1) |
| Dorinis ugdymas (etika) | 70 | 36 (1) | 34 (1) |
| Kalbinis ugdymas |
| Užsienio kalba (anglų) | 210 | 108 (3) | 102 (3) |
| Gamtamokslinis ir technologinis ugdymas |
| Biologija | 210 | 108 (3) | 102 (3) |
| Chemija | 210 | 108 (3) | 102 (3) |
| Fizika | 210 | 108 (3) | 102 (3) |
| Informatika | 210 | 108 (3) | 102 (3) |
| Visuomeninis ugdymas |
| Istorija | 210 | 108 (3) | 102 (3) |
| Geografija | 210 | 108 (3) | 102 (3) |
| Ekonomika ir verslumas | 210 | 108 (3) | 102 (3) |
| Filosofija | 210 | 108 (3) | 102 (3) |
| Meninis ugdymas |
| Dailė | 140 | 72 (2) | 68 (2) |
| Muzika | 140 | 72 (2) | 68 (2) |
| Šokis | 140 | 72 (2) | 68 (2) |
| Teatras | 140 | 72 (2) | 68 (2) |
| Taikomosios technologijos | 140 | 72 (2) | 68 (2) |
| Brandos darbas (...) | 50 valandų |
| Socialinė - pilietinė veikla | ne mažiau kaip 70 valandų |
| Pasirenkamieji dalykai, dalyko moduliai |
| Laisvai pasirenkamasis dalykas: |  |  |  |  |
| Užsienio kalba (rusų) | 140-210 | 72 (2) arba 108 (3) | 68 (2) arba 102 (3) |
| Astronomija | 70 | 36 (1) | 34 (1) |
| Nacionalinio saugumo ir krašto gynyba | 70 | 36 (1) | 34 (1) |
| Dalyko modulis: | 34, 36. 70, 140 | 36 (1) arba 72 (2) | 34 (1) arba 68 (2) |
| Planimetrija\*\*\* | 36 | 36 (1) | 0 |
| Duomenų tyrybos, programavimo ir saugaus elgesio pradmenys\*\*\*\* | 70 | 36 (1) | 34 (1) |
| Lietuvių kalbos rašyba, skyryba ir kalbos vartojimas | 70 | 36 (1) | 34 (1) |
| Kūrybinis rašymas | 70 | 36 (1) | 34 (1) |
| Biologijos tiriamosios veiklos duomenų apdorojimo metodikos | 70 | 36 (1) | 34 (1) |
| Kalbėjimo ir rašymo įgūdžių tobulinimas (anglų k. modulis)  | 70 | 36 (1) | 34 (1) |
| Stereometrija (matematikos modulis) | 34 | 0 | 34 (1) |
| Minimalus privalomų pamokų skaičius mokiniui per savaitę / per mokslo metus | Po 25 pamokas III ir IV gimnazijos klasėse per savaitę; 900 – III gimnazijos klasėje, 850 – IV gimnazijos klasėje.  | – |
| Neformalusis vaikų švietimas (valandų skaičius) klasei per 2 metus | 210 valandų (6) |
| Mokinio ugdymo poreikiams tenkinti pamokų skaičius per 2 metus | 840 pamokų (24) |

Pastabos:

\* B–dalyko programos bendrasis kursas;

\*\* A – dalyko programos išplėstinis kursas;

\*\*\* matematikos dalyko privalomas modulis „Planimetrija“ III gimnazijos klasėje (35 pamokos);

\*\*\*\* informatikos modulis „Duomenų tyrybos, programavimo ir saugaus elgesio pradmenys“ (70 pamokų) privalomas, pasirinkusiems mokytis informatiką;

95. III gimnazijos klasei skiriamų pamokų skaičius per savaitę ir mokslo metus vidurinio ugdymo programai įgyvendinti Skaistgirio gimnazijoje 2023-2024 mokslo metais, kai ugdymo procesas organizuojamas grupinio mokymosi forma kasdieniu ar nuotoliniu mokymo proceso organizavimo būdu:

|  |  |
| --- | --- |
| **Dalykai** | **III gimnazijos klasei skiriamų pamokų skaičius per savaitę ir mokslo metus Skaistgirio gimnazijoje** |
| Privalomi dalykai |
| Lietuvių kalba ir literatūra | 6/ 216 |
| Matematika | 10 (6A+4B)/ 360 |
| Fizinis ugdymas | 3/ 108 |
| Privalomai pasirenkami dalykai |
| Dorinis ugdymas: |
| Etika | 1/ 36 |
| Tikyba | 1/ 36 |
| Kalbinis ugdymas |
| Užsienio kalba (anglų), B2 | 3/ 108 |
| Gamtamokslinis ir technologinis ugdymas |
| Biologija | 3/ 108 |
| Chemija | Savarankiškas mokymas |
| Fizika | Savarankiškas mokymas |
| Informatika |  |
| Visuomeninis ugdymas |
| Istorija | 3/ 108 |
| Geografija | 3/ 108 |
| Ekonomika ir verslumas |  |
| Filosofija |  |
| Meninis ugdymas |
| Dailė | 2/ 72 |
| Muzika |  |
| Šokis | 2/ 72 |
| Teatras |  |
| Taikomosios technologijos |  |
| Pasirenkamieji dalykai, dalyko moduliai |
| Laisvai pasirenkamieji dalykai: |  |
| Užsienio kalba (rusų) |  |
| Astronomija |  |
| Nacionalinio saugumo ir krašto gynyba |  |
| Dalykų moduliai: |  |
| Planimetrija | 2/ 72 |
| Duomenų tyrybos, programavimo ir saugaus elgesio pradmenys |  |
| Lietuvių kalbos rašyba, skyryba ir kalbos vartojimas | 1/ 36 |
| Kūrybinis rašymas |  |
| Biologijos tiriamosios veiklos duomenų apdorojimo metodikos | 1/ 36 |
| Kalbėjimo ir rašymo įgūdžių tobulinimas (anglų k. modulis)  | 1/ 36 |
| Stereometrija (matematikos modulis) |  |
| Neformalusis švietimas | 1/ 36 |
| Brandos darbas |  |
| Socialinė – pilietinė veikla | 36 |
| Iš viso valandų klasei: | 43/ 1548 |

96. Besimokantiems pagal vidurinio ugdymo programą minimalus pamokų skaičius – 25 pamokos per savaitę (1 750 pamokų per dvejus metus);

97. Mokinys, kuris mokosi pagal vidurinio ugdymo programą, kartu su mokykla parengia individualų ugdymo planą, kuriame numatomi, mokinio pasirinkti dalykai. Mokinys:

97.1. privalo mokytis:

97.1.1. lietuvių kalbos ir literatūros bendruoju arba išplėstiniu kursu;

97.1.2. matematikos bendruoju arba išplėstiniu kursu;

97.1.3. fizinio ugdymo;

97.2. privalo pasirinkti mokytis bent vieno dalyko iš kiekvienos dalykų grupės (mokinys dalykų gali rinktis ir daugiau, jei dalykų grupėje yra daugiau nei du):

97.2.1. užsienio kalbos (anglų);

97.2.2. biologijos, chemijos, fizikos, informatikos;

97.2.3. istorijos, geografijos, ekonomikos ir verslumo, filosofijos;

97.2.4. etikos, tikybos;

97.2.5. dailės, muzikos, šokio, teatro, taikomųjų technologijų;

97.3. gali pasirinkti mokytis dalyką / dalykus ne tik iš privalomai pasirenkamųjų mokytis dalykų grupių bet ir:

97.3.1. iš laisvai pasirenkamųjų dalykų grupės (nacionalinis saugumas ir krašto gynyba, astronomija, užsienio kalba (rusų);

97.3.2. mokyklos siūlomus dalykų modulius;

97.4. atsižvelgdamas į mokymosi poreikius, gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas Higienos normoje nustatytas maksimalus pamokų skaičius;

97.5. privalo mokytis šių modulių:

97.5.1. „Planimetrija“, matematikos modulis, nepriklausomai nuo mokytis pasirinkto dalyko programos kurso;

97.5.2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką;

98. Socialinė-pilietinė veikla besimokančiajam pagal vidurinio ugdymo programą yra privaloma, jos trukmė ne mažesnė nei 70 val. Socialinė-pilietinė veikla organizuojama vadovaujantis Ugdymo plano 2 priedu.

99. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. 2023-2024 mokslo metais IV gimnazijos klasėje jis vykdomas vadovaujantis Brandos darbo programa, patvirtinta Lietuvos Respublikos švietimo, mokslo ir sporto ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“ , o 2023-2024 mokslo metais III gimnazijos klasėje ir 2024-2025 mokslo metais IV gimnazijos klasėje – švietimo, mokslo ir sporto ministro tvirtinamu brandos darbo organizavimo ir vykdymo tvarkos aprašu.

100. Gimnazijos tarybos sprendimu minimalus mokinių skaičiaus laikinojoje grupėje III - IV gimnazijos klasėse – 5 mokiniai. Nesant galimybių sudaryti laikinosios grupės, mokiniai mokosi savarankiškai pagal Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašą. Į mokinio savarankiško mokymosi krūvį įskaitomas dalyko kursui skirtas pamokų skaičius.

101. Mokinio, kuris mokosi savarankiškai ar nuotoliniu mokymo proceso organizavimo būdu pavienio mokymosi forma, konsultacijoms skiriama iki 15 procentų Bendruosiuose ugdymo planuose nustatyto savaitinių ir (ar)metinių pamokų skaičiaus.

102. Keisti dalyką ar dalyko programos kursą mokinys gali, atsiskaitęs (išlaikęs įskaitą) iš naujai pasirinkto dalyko programos ar dalyko programos kurso skirtumo, privalo išlaikyti dalyko atitinkamo kurso tarpinį patikrinimą. Mokiniai mokyklos direktoriui pateikia motyvuotą prašymą. Direktorius, atsižvelgdamas į prašymo motyvus, išklausęs dalyko mokytojų nuomonę apie mokinių gebėjimus mokytis pagal kito dalyko arba aukštesnio kurso programą, rašo įsakymą dėl leidimo keisti individualų ugdymo planą, nurodydamas dalyką ar programos kursą, kurio įskaita bus vykdoma, įskaitos datą, įskaitos komisijos sudėtį. Dalykų mokytojai, susipažinę su įsakymu, per tris dienas parengia dalyko programų skirtumų likvidavimo programą ir ją pateikia direktoriui patvirtinti. Mokiniai, susipažinę su programa, įskaitai ruošiasi savarankiškai. Minimalus laikas pasiruošimui – 2 savaitės. Mokinių pasiekimai laikant įskaitą vertinami 10 balų sistemoje. Patenkinami įvertinimai 4-10 balų. Neišlaikiusiems įskaitos mokiniams sudaromos sąlygos vieną kartą įskaitą perlaikyti. Jei įskaita išlaikoma pusmečio ar mokslo metų pabaigoje, įvertinimas, prie kurio pažymimas kursas raidėmis B (bendrasis) arba A (išplėstinis) (užsienio kalbų kursai žymimi raidėmis A2, B1, B2) , įrašomas elektroniniame dienyne tam skirtame stulpelyje. Mokiniui, kuris mokysis pagal dalyko programos bendrąjį kursą (užsienio kalbos žemesnio lygio kursą) ir kurį tenkina turimas išplėstinio kurso (užsienio kalbos aukštesnio lygio kurso) įvertinimas, laikyti įskaitos nereikia.

103. Mokinys gali keisti dalykų pasirinkimus III gimnazijos klasėje ir IV gimnazijos klasėje iki lapkričio 15 d.

104. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami. Mokiniui pageidaujant, pritarus mokyklai, jis gali nelankyti pamokų ir mokytis savarankiškai, numatant mokymosi pasiekimų nuoseklų vertinimą. Dalyko mokytojas, atsižvelgdamas į mokymosi turinį, numato mokymosi pasiekimų vertinimo būdus ir dažnumą.

105. Mokiniui, atvykusiam iš kitos mokyklos, mokykla užtikrina galimybę toliau tęsti individualaus ugdymo plano įgyvendinimą. Nesant tam sąlygų, mokiniui pasiūloma keisti pasirinktus mokytis dalykus, dalykų modulius.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

106. Gimnazija, bendradarbiaudama su Joniškio pedagoginės psichologinės tarnybos specialistais, pasitelkdama gimnazijos pagalbos mokiniui specialistus, užtikrina visų mokinių įtrauktį į švietimą, sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

107. Gimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1129 ir atsižvelgia į:

107.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

107.2. mokymosi formą ir mokymo proceso organizavimo būdą;

107.3. mokyklos ir tėvų (globėjų) įsipareigojimus;

107.4. mokyklos galimybes (specialistų komanda, mokymo(si) aplinka, mokymo ir švietimo pagalbos lėšos).

108. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys, parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos mokymo priemonės.

109. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko mokytojas, atsižvelgdamas į mokinio gebėjimus ir galias, bei specialiojo pedagogo rekomendacijas. Taip pat mokytoją gali konsultuoti Joniškio rajono pedagoginės psichologinės tarnybos specialistai.

110. Per mokslo metus Vaiko gerovės komisijai ar Pedagoginei psichologinei tarnybai įvertinus ir rekomendavus, gimnazija skiria valandas (pamokas) individualiai pagalbai.

111. Gimnazija išlaiko mokiniui Bendruosiuose ugdymo planuose nurodytą minimalų pamokų skaičių ugdymo programoms įgyvendinti.

112. Gimnazija gali keisti pratybų ir individualiai pagalbai skiriamų valandų (pamokų) skaičių per mokslo metus, atsižvelgusi į mokinio reikmes, švietimo pagalbos specialistų, Vaiko gerovės komisijos ar Pedagoginės psichologinės tarnybos rekomendacijas.

113. Kiekvienam mokiniui, turinčiam specialiųjų ugdymosi poreikių, rengiamas individualus ugdymo planas, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą:

113.1. individualų planą rengia ir jo įgyvendinimą koordinuoja paskirtas koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;

113.2. periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, individualus pagalbos vaikui planas peržiūrimas ir koreguojamas;

113.3. individualiame ugdymo plane, esant poreikiui, numatomi elgesio prevencijos ir intervencijos būdai, socialinių įgūdžių ugdymo veiklos.

114. Mokykla, rengdama individualų ugdymo planą mokiniui mokomam pagal individualizuotą programą, vadovaujasi Ugdymo plano 71, 76, 77 punktuose nurodytu pradinio, pagrindinio ugdymo dalykų programoms įgyvendinti skiriamų pamokų skaičiumi ir gali:

114.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

114.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

114.3. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

114.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

114.5. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

114.6. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;

114.7. nemokyti muzikos turinčiojo klausos sutrikimų (išskyrus nežymų);

114.8. nemokyti technologijų turinčiojo judesio ir padėties bei neurologinių sutrikimų (išskyrus lengvus).

115. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 71, 76, 77, 89, 95 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų skaičius gali būti didinamas, atsižvelgiant į mokinio galias, specialistų rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

116. Vertinant mokinių, turinčių specialiųjų ugdymosi poreikių, pasiekimus ir pažangą, vadovaujamasi „Skaistgirio gimnazijos mokinių pažangos stebėjimo, pasiekimų vertinimo ir įsivertinimo tvarkos aprašu”, patvirtintu gimnazijos direktoriaus 2021 m. gruodžio 29 d. įsakymu Nr. V-147.:

116.1. mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus;

116.2. mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi;

116.3. mokinių, besimokančių pagal individualizuotas programas, pasiekimai vertinami pagal jiems sudarytos programos įsisavinimo lygį. Pradinių klasių mokinių žinios vertinamos nurodant padarytą arba nepadarytą pažangą: „p. p.“ arba „n. p.“. Mokinių, kurie mokosi pagal pagrindinio ugdymo individualizuotą programą mokymosi pasiekimai vertinami 10 balų sistemoje (išskyrus dorinio ugdymo, žmogaus saugos, gyvenimo įgūdžių dalykų, kurių pasiekimai vertinami „įskaityta“, „neįskaityta“), atsižvelgiant į mokinio daromą pažangą.

117. Vertinimo periodiškumas detalizuojamas „Skaistgirio gimnazijos mokinių pažangos stebėjimo, pasiekimų vertinimo ir įsivertinimo tvarkos apraše”.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

118. Švietimo pagalbą mokiniui užtikrina mokykla.

119. Švietimo pagalba, ją teikiantys specialistai, tikslai ir intensyvumas mokiniui yra numatyti mokinio individualiame pagalbos plane.

120. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

121. Švietimo pagalba mokiniams teikiama ugdymo proceso metu arba pasibaigus ugdymo procesui. Atsižvelgiama į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

122. Švietimo pagalbos teikimo formos parenkamos mokiniui individualiai. Tai specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

122.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

122.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, vykdomos individualiai ar grupėmis (2–5 mokiniai).

**VII SKYRIUS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE.**

**NEFORMALIOJO VAIKŲ ŠVIETIMO VALANDŲ PASKIRSTYMAS**

123. Neformaliojo vaikų švietimo programų pasiūla mokiniams formuojama atsižvelgiant į mokinių poreikius pagal tyrimo rezultatus, iki 2023-06-16 mokytojų pateiktą programų pasiūlą, gimnazijos galimybes (turimas lėšas, specialistus, apsirūpinimą būtinomis priemonėmis veiklai organizuoti), siekį užtikrinti kiekvieno mokinio saugumą ir sveikatą.

124. Neformaliojo vaikų švietimo valandų paskirstymui mokytojams (būrelių vadovams) pritarė Gimnazijos taryba. Neformalusis ugdymas vykdomas nuo rugsėjo 4 dienos. Neformaliojo vaikų švietimo valandų paskirstymas pateikiamas Ugdymo plano 127 punkte.

125. Gimnazijos tarybos sprendimu, neformaliojo vaikų švietimo grupės mokinių skaičius turi būti ne mažesnis kaip 7 mokiniai ir ne didesnis negu 12. Per pirmąją rugsėjo mėnesio savaitę būrelių vadovai mokiniams pristato planuojamas veiklas bei laukiamus rezultatus (esant poreikiui atsižvelgdami į mokinių pasiūlymus juos koreguoja), parenka tinkamiausią laiką veiklai organizuoti. Rugsėjo 4 – 8 d. gimnazijoje organizuojami neformaliojo vaikų švietimo veiklų pristatymai, mokiniams pateikiami informaciniai lankstinukai, skelbimai apie vykdomas neformaliojo švietimo veiklas.

126. Neformaliojo švietimo programos rengiamos vadovaujantis gimnazijos direktoriaus 2017 m. gegužės 31 d. įsakymu Nr.V-210 pavirtintu „Ugdymo turinio planavimo tvarkos aprašu“.

127. Neformaliojo vaikų švietimo valandų paskirstymas:

|  |  |  |  |  |
| --- | --- | --- | --- | --- |
| Eil.nr. | Būrelio vadovo vardas, pavardė | Būrelio pavadinimas | Klasė (-ės) | Val. sk. |
| I–IV KLASIŲ KONCENTRAS |  |
| 1. | J. Bijanskienė | Kūrybinės dirbtuvėlės | 1-2 | 1 |
| 2. | J. Baranauskienė | Say Hello to the World | 1-2 | 1 |
| 3. | J. Šimkuvienė | Raidelių labirintai | 1-2 | 1 |
| 3-4 | 1 |
| 4. | R. Kralikauskienė | Keramikos būrelis | 1-2  | 1 |
| 5. | E. Burbienė | Skautų būrelis | 3-4 | 2 |
| 6. | S. Bilius | Futbolo būrelis | 3-4 | 1 |
| Iš viso 1–4 klasių koncentre: |  | **8** |
| V–VIII KLASIŲ KONCENTRAS |  |
| 7.  | A. Petkauskas | Merginų šokių grupė | 5-6 | 1 |
| 7-8 | 1 |
| 8. | S. Bilius | Mažasis krepšinis | 5-6 | 1 |
| 9. | S. Kaminskas | Medžio technologijos | 5-6 | 1 |
| 7-8 | 1 |
| 10. | R. Kralikauskienė | Siuvimo technologijos | 7-8 | 1 |
| 11. | A. Lapienė | Teatro studija | 7-8 | 1 |
| Iš viso 5–8 klasių koncentre |  | **7** |
| I–II GIMNAZIJOS KLASIŲ KONCENTRAS |  |
| 12. | A. Lapienė | Teatro studija | I g – II g | 1 |
| 13. | S. Bilius | Tinklinis | I g – II g | 1 |
| 14. | J. Baranauskienė | Skautų būrelis | I g – II g | 2 |
| Iš viso I–II g klasių koncentre |  | **4** |
| III–IV GIMNAZIJOS KLASIŲ KONCENTRAS |  |
| 10. | S. Bilius | Atletinė gimnastika | III g | 2 |
| 11. | S. Bilius | Bokso būrelis | IV g | 1 |
| 12. | R. Eidukienė | Gitaristų klubas | IV g | 1 |
|  Iš viso III–IV gimnazijos klasių koncentre |  | **4** |
| Iš viso 1–8, I–IV gimnazijos klasių koncentruose  |  | **23** |

SUDERINTA

Joniškio r. Skaistgirio gimnazijos

taryboje 2023-06-17, Protokolo Nr. GT-2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Joniškio r. Skaistgirio gimnazijos

2023-2024 mokslo metų ugdymo plano

1 priedas

**Ugdymo proceso organizavimo Skaistgirio gimnazijoje kalendorius 2023-2024 m. m.**

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos | Data | Klasė/-ės | Veiklos(ų) trukmė | Mokomųjų dalykų intensyvinimas/ integracija |
| **1.** | **Integruoto ugdymo dienos** |
|  | Mokslo ir žinių diena | 2023-09-01 | PUG, 1-8, I g – IV g | 1 diena |  |
| 1.2. | Kalėdinė šventė | 2023-12-22 | PUG, 1-8, I g – IV g | 1 diena |  |
| **2.** | **Pažintinės ekskursijos Lietuvoje ar užsienyje, žygiai po Lietuvą, kultūrinių renginių muzikiniame, dramos, kino teatre lankymas** |
| 2.1. | Pažintinė ekskursija į Švedijos sostinę Stokholmą | 2023 m. spalio 30 d. – lapkričio 3 d. | II g, III g, IV g | 2 dienos | Geografija IstorijaAnglų k. |
| 2.2. | Žygis į Uolyno kalną  | 2023 m. rugsėjo-spalio mėn. | PUG | 1 diena | Pažinimo, socialinė ir sveikos gyvensenos kompetencijos |
| 2.3. | Išvyka į Kauno muzikinį teatrą | 2023 m. gruodžio mėn. | II g, III g, IV g | 1 diena | Dorinis ugdymas TeatrasMuzikaIstorija |
| 2.4. | Ekskursija į Joniškio gaisrinę, policiją | 2024 m. balandžio mėn. | 1 | 1 diena | Gamtos mokslaiVisuomeninis ugdymas |
| 2.5. | Ekskursija į Kuršėnus ir Kelmę | 2024 m. balandžio – gegužės mėn. | 3 | 1 diena | Gamtos mokslaiVisuomeninis ugdymas |
| 2.6. | Ekskursija į Rokiškio r. Ilzenbergo dvarą | 2024 m. gegužės mėn. | 5 | 1 diena | Gamtos mokslaiAnglų k.Dailė |
| 2.7. | Pažintinė ekskursija po rytų Lietuvą (Molėtai, Ignalina, Zarasai) | 2024 m. gegužės – birželio mėn. | 8  | 2 dienos | Lietuvių kalbaGamtos mokslaiIstorija |
| 2.8.  | Žygis skirtas Gedulo ir vilties dienai paminėti | 2024 m. birželio 14 d. | 5-8, I g – III g | 1 diena | IstorijaGeografijaPilietiškumo pagrindaiDorinis ugdymas |
| **3.** | **Bendravimo maratonas – Naktis mokykloje** |
| 3.1. | Klasių naktys mokykloje | Pagal klasės auklėtojų veiklos planus | 5-8, I g – IV g | 1 diena | Dorinis ugdymasPrevencinės programosGyvenimo įgūdžiai |
| **4.** | **Edukaciniai praktiniai užsiėmimai kitose aplinkose, praktiniai užsiėmimai STEAM centre, ugdymo karjerai skirtos veiklos** |
| 4.1. | Edukacija „Paslaptingasis sinagogų pasaulis“ | 2023 m. rugsėjo mėn. | I g | 2 pamokos | Istorija |
| 4.2. | Edukacinis užsiėmimas „Paukščių dainų šventė“ Žemaičių kaimo muziejuje | 2023 m. rugsėjo mėn. | 6 | 5 pamokos | Lietuvių k. ir literatūraMuzikaIstorijaGeografija |
| 4.3. | Pilietiškumo pamokos Šaltojo karo muziejuje Žemaitijos nacionaliniame parke | 2023 m. rugsėjo mėn. | I g, II g | 6 pamokos | IstorijaPilietiškumo pagrindai |
| 4.4. | Atvira matematikos pamoka „Matematika kitaip“ | 2023 m. rugsėjo mėn. | 7 – 8 kl. (dalyvauja mokiniai iš Joniškio M. Slančiausko progimnazijos, Akmenės r. Kruopių pagrindinės mokyklos, Žagarės gimnazijos ir kt.) | 3 pamokos | MatematikaITGamtos mokslaiIstorija |
| 4.5. | Edukacinė išvyka „Mano kraštas. Dvarai“ (Bertaučių palivarkas, Didžiosios ir Mažosios Daunoravos dvarai, Svirplių dvaras, Malgūžių dvaras, Jakiškių dvaras kartu su Jakiškių Šv. Ignaco koplyčia, Nemeikšių, Paaudruvės, Lazdyniškių, Medvilionių ir Latveliškių dvarai) | 2023 m. rugsėjo mėn. | 7  | 6 pamokos | Istorija GeografijaLietuvių kalba ir literatūra |
| 4.6. | Edukacinės pamokos Šiaulių Aušros muziejuje:„Puodų lipdymas senoviniais būdais“,„Fonograma – šešėlinio vaizdo drama“,„Senoviniai vardinių sausainiai“,„Diraktorinė mokykla“ | 2023 m. spalio – lapkričio mėn. | 1-4  | 4 pamokos | Pasaulio pažinimasGamtos mokslaiVisuomeninis ugdymasDailėTechnologijosEtninė kultūra |
| 4.7. | Edukacinė programa Katinų muziejuje | 2023 m. spalio – lapkričio mėn. | PUG2 | 4 pamokos | Pasaulio pažinimasDailėTechnologijosEtninė kultūra |
| 4.8. | Edukacinė programa Chaimo Frenkelio rūmuose, Šiaulių spaustuvėje | 2023 m. spalio – lapkričio mėn. | 3 | 4 pamokos | Gamtos mokslaiVisuomeninis ugdymasDailėTechnologijos |
| 4.9. | Edukacinės dirbtuvės „Spalvoti moliūgai“ | 2023 m. spalio mėn. | 5-8, I g – IV g | 2 pamokos | IstorijaDailė TechnologijosEtninė kultūra |
| 4.10. | Edukacinė programos Šiaulių STEAM centre:„Akinių lęšių geometrinių ir optinių parametrų matavimas ir vertinimas“,„Klaidžiojame veidrodžių labirintais“ | 2023 m. spalio - lapkričio mėn. | I g, II g, III g | 4 pamokos | BiologijaFizika |
| 4.11. | Edukacinė išvyka į Šiaulių ligoninės patologinės anatomijos skyriaus muziejų | 2023 m. lapkričio mėn. | II g | 4 pamokos | BiologijaGyvenimo įgūdžiaiIstorija,Geografija |
| 4.12. | Edukacija Lėlių namuose Žagarėje | 2023 m. gruodžio mėn. | PUG | 2 pamokos | Kūrybiškumo kompetencija |
| 4.13. | Edukacija Žagarės dvaro rūmuose | 2023 m. gruodžio mėn. | 1 | 2 pamokos | Gamtos mokslai |
| 4.14. | Kalėdiniai skaitymai Skaistgirio miestelio bibliotekoje | 2023 m. gruodžio mėn. | PUG, 1-4  | 2 pamokos | Lietuvių kalbaLietuvių kalba ir literatūraEtninė kultūra |
| 4.15. | Aukštųjų mokyklų studijų mugė | 2024 m. sausio mėn. | IV g | 6 pamokos | UK |
| 4.16. | Dalyvavimas renginiuose, skirtuose lietuvių kalbos dienoms paminėti | 2024 m. vasario mėn.  | 5-8, I g – IV g | 2 pamokos | Lietuvių kalba ir literatūra |
| 4.17. | Edukacinė išvyka„Matematikos pamokos LR Statistikos departamente“ | 2024 m. vasario mėn. | III – IV g | 7 pamokos  | Matematika, Finansinis raštingumasIstorija Geografija Pilietiškumo pagrindai |
| 4.18. | Edukacija Joniškio J. Avyžiaus viešojoje bibliotekoje | 2024 m.kovo mėn. | PUG | 2 pamokos | Komunikavimo ir kūrybiškumo kompetencijos |
| 4.19. | Edukacinės dirbtuvės „Velykiniai raštai“ | 2024 m. balandžio mėn. | 1-4, 5-8, I g – IV g | 2 pamokos | IstorijaEtika Lietuvių kalba ir literatūra |
| 4.20. | Išvyka į Šiaulių valstybinę kolegiją | 2024 m. balandžio mėn. | II g | 4 pamokos | UK |
| 4.21. | Edukacija Žagarės dvare | 2024 m.gegužės mėn. | PUG | 2 pamokos | Pažinimo ir kūrybiškumo kompetencijos |
| 4.22. | Išvyka į Klaipėdos universitetą | 2024 m. gegužės mėn. | III g – IV g | 6 pamokos | UK |
| 4.23. | Gimnazijos gimtadieniui skirtos veiklos, koncertas | 2024 m. gegužės mėn. | PUG, 1-8, I g – IV g | 2 pamokos | IstorijaMuzikaDailėTechnologijosLietuvių kalba ir literatūraDorinis ugdymasTeatras |
| 4.24. | Edukacinė išvyka „Mano kraštas. Dvarai“ (Bertaučių palivarkas, Didžiosios ir Mažosios Daunoravos dvarai, Svirplių dvaras, Malgūžių dvaras, Jakiškių dvaras kartu su Jakiškių Šv. Ignaco koplyčia, Nemeikšių, Paaudruvės, Lazdyniškių, Medvilionių ir Latveliškių dvarai) | 2024 m. gegužės mėn. | II g | 6 pamokos | Istorija Geografija |
| 4.25. | Literatūrinė išvyka „Literatūrinė Žemaitija“ (Žemaitės, Šatrijos Raganos memorialiniai muziejai, Kunigaikščių Oginskių dvaro rūmai) | 2024 m. gegužės mėn. | II g | 6 pamokos | Lietuvių kalba ir literatūraIstorijaGeografija |
| 4.26. | Edukacinė pamoka Akmenės krašto muziejuje ir Papartynės vandens malūne | 2024 m. birželio mėn. | 6 | 5 pamokos | Gamta ir žmogus |
| 4.27. | Edukacinė išvyka į Kamanų rezervatą | 2024 m. birželio mėn. | II g | 6 pamokos | Geografija |
| 4.28. | Dalyvavimas respublikiniame projekte „Visiems kitaip“ | 2024 m. gegužės – birželio mėn.(preliminari vieta – Varniai, Telšių r.) | 5 - 8 kl. SUP mokiniai ir jų klasės draugai (porose) | 1 diena | Visi mokomieji dalykai |
| 4.29. | Metinių projektinių darbų pristatymas konferencijoje „Mokiniai – Mokiniams“ | 2024 m. gegužės – birželio mėn. | II g | 6 pamokos | Lietuvių kalba ir literatūraAnglų k.MatematikaDailėTechnologijosMuzikaBiologijaFizikaChemijaDorinis ugdymasIstorijaGeografijaFizinis ugdymas |
| 4.30. | Vaikų gynimo dienai skirtos veiklos | 2024 m. birželio mėn. | PUG, 1-4 | 2 pamokos | Pasaulio pažinimasVisuomeninis ugdymasDailėTechnologijos |
| **5.** | **Integruoto turinio pilietiškumo ir gynybos įgūdžių formavimo veikla** |
| 5.1. | Praktinio pilietiškumo ir gynybos įgūdžių kursas  | 2024 m. gegužės mėn. | I g | 3 dienos | Pilietiškumo pagrindaiFizinis ugdymas |

Pastaba: Ugdymo proceso organizavimo kalendorius mokslo metų eigoje gali būti koreguojamas, keičiant veiklų vykdymo laiką ir/ar kalendorių papildant naujomis veiklomis.

Joniškio r. Skaistgirio gimnazijos

2023-2024 mokslo metų ugdymo plano

2 priedas

**JONIŠKIO R. SKAISTGIRIO GIMNAZIJOS SOCIALINĖS-PILIETINĖS VEIKLOS VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1.Socialinės-pilietinės veiklos vykdymo tvarkos aprašas (toliau – Aprašas) nustato socialinės-pilietinės veiklos organizavimo ir vykdymo Joniškio r. Skaistgirio gimnazijoje (toliau – Gimnazijoje) principus, tikslus ir uždavinius, veiklos kryptis, atlikimo būdus bei trukmę.

2. Tvarkos aprašas parengtas vadovaujantis 2023-2024 ir 2024-2025 mokslo metų pradinio, pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai) 9 priedu.

3. Socialinė-pilietinė veikla neatskiriama bendrojo pagrindinio ir vidurinio ugdymo dalis, įtraukiama į gimnazijos ugdymo planą, siejama su gimnazijos tikslais, tradicijomis, vykdomais projektais, kultūrinėmis bei socializacijos programomis.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

4. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

5. Socialinės-pilietinės veiklos uždaviniai:

5.1. skatinti mokinių visapusišką asmenybės brandą ir dalyvavimu grįstą mokymąsi;

5.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

5.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai priklauso.

**III SKYRIUS**

**SOCIALINĖS-PILIETINĖS VEIKLOS TURINYS IR VEIKLOS KRYPTYS**

6. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

6.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti asmeniškai prasmingą veiklą bei skatina jį orientuotis ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai įsitraukia į įvairių nevyriausybinių organizacijų veiklą ir prisideda prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

6.2. asmeninio tobulėjimo. Socialinė-pilietinė veikla atliepia mokinio interesus ir pomėgius ir padeda mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Skatinamas mokinių dalyvavimas ir pagalba organizuojant įvairias parodas, koncertus, sporto turnyrus, kitus renginius socialinės globos institucijose, ligoninėse, pagalbos teikimas jaunesnio amžiaus mokiniams mokantis, vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė, mokymas, konsultavimas, paskaitų vedimas, pranešimų skaitymas ir pan.;

6.3. socialinio teisingumo. Mokinys suvokia, kad jis yra bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime, teikiant pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms;

6.4. dalyvavimo. Socialinė-pilietinė veikla padeda mokiniui suprasti, kad kolektyvinėmis pastangomis galima pasiekti daugiau, nei veikiant individualiai. Todėl mokiniai atlieka veiklas ne tik individualiai, bet ir dalyvauja bendrose veiklose, kurių metu jie mokosi pažinti vieni kitus, išklauso skirtingas nuomones, ieško sutarimo, argumentuoti nuomones, bendradarbiauja ir padeda vieni kitiems.

7. Gimnazijos siūlomos socialinės-pilietinės veiklos kryptys:

7.1. Pilietinė veikla:

7.1.1. pilietinių iniciatyvų organizavimas;

7.1.2. dalyvavimas pilietinėse akcijose;

7.1.3. veikla gimnazijos mokinių savivaldoje;

7.1.4. veikla jaunimo organizacijose;

7.1.5. dalyvavimas jaunųjų policijos rėmėjų, šaulių sąjungos veikloje;

7.1.6. mokyklos atstovavimas visuomeninėje veikloje.

7.2. Ekologinė – aplinkosauginė veikla:

7.2.1. gimnazijos teritorijos priežiūra;

7.2.2. dalyvavimas akcijoje „Darom“, medelių sodinimo akcijoje;

7.2.3. kapinių, parkų tvarkymas;

7.2.4. dalyvavimas ekologiniuose projektuose ir akcijose.

7.3. Socialinė veikla:

7.3.1. labdaros akcijų inicijavimas ir dalyvavimas jose;

7.3.2. savanoriškas darbas nevyriausybinėse organizacijose;

7.3.3. savanoriška veikla globos namuose, pradinio ugdymo ar ikimokyklinio ugdymo skyriuje, vaikų dienos centre;

7.3.4. pagalba turintiems mokymosi sunkumų ar žemesniųjų klasių mokiniams.

7.4. Kultūrinė veikla:

7.4.1. kultūrinių renginių organizavimas ir pagalba juos rengiant;

7.4.2. kultūrinė, kūrybinė veikla spaudoje, elektroninėje erdvėje ir pan.;

7.4.3. parodų rengimas;

7.4.4. atstovavimas gimnazijai visuomeninėje veikloje (kultūriniuose renginiuose, koncertinėse programose, festivaliuose).

7.5. Sportinė veikla:

7.5.1. sportinių renginių, varžybų organizavimas, teisėjavimas juose;

7.5.2. kita savanoriška veikla sportinių renginių metu;

7.5.3. atstovavimas gimnazijai sporto renginiuose ir varžybose.

7.6. Darbinė veikla:

7.6.1. kabinetų ir kitų patalpų tvarkymas;

7.6.2. dekoracijų ruošimas, salės apipavidalinimas;

7.6.3. interjero, edukacinių aplinkų kūrimas ir atnaujinimas.

7.7. Projektinė veikla:

7.7.1. dalyvavimas prevenciniuose, socialiniuose, pilietinio ugdymo, sveikatos ugdymo, ugdymo karjerai projektuose.

7.8. Kita veikla:

7.8.1. dalyvavimas olimpiadose, konkursuose, konferencijose, pranešimų skaitymas;

7.8.2. pagalba klasės vadovui, mokytojams;

7.8.3. darbas bibliotekoje;

7.8.4. maketavimo darbai

7.8.5. kitos Apraše nenumatytos veiklos, atitinkančios socialinės-pilietinės veiklos kriterijus.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

8. Socialinė-pilietinė veikla privaloma 5 - 8, I g – IV g klasių mokiniams:

8.1. 2023-2024 mokslo metais socialinei-pilietinei veiklai 6, 8 ir II gimnazijos klasėje skiriama ne mažiau kaip 10 valandų, 5, 7 ir I gimnazijos klasėje - ne mažiau kaip 20 valandų, III gimnazijos klasėje – 36 valandos.

8.2. 2024-2025 mokslo metais socialinei-pilietinei veiklai 5 – 8, I ir II gimnazijos klasėse skiriama ne mažiau kaip 20 valandų, III gimnazijos klasėje – 36 valandos, IV gimnazijos klasėje – 34 valandos.

9. Socialinei-pilietinei veiklai skirtas laikas nėra įskaičiuojamas į mokinio mokymosi krūvį, veikla vykdoma laisvu nuo pamokų metu. Socialinę-pilietinę veiklą mokinys turi atlikti iki ugdymo proceso pabaigos. Vidurinio ugdymo programoje besimokantis mokinys socialinę-pilietinę veiklą turi atlikti iki mokymosi pagal vidurinio ugdymo programą pabaigos.

10. Socialinės-pilietinės veiklos vykdymą koordinuoja klasių vadovai.

11. Klasių vadovai mokslo metų pradžioje mokinius pasirašytinai supažindina su reikalavimais atliekant socialinę-pilietinę veiklą.

12. Socialinė-pilietinė veikla vykdoma cikliškai: mokinys priima sprendimą, į kokias socialines-pilietines veiklas norėtų įsitraukti. Mokinys planuoja savo veiklas ir, padedamas klasės vadovo, pasirengia planą pasirinktai socialinei-pilietinei veiklai įgyvendinti. Pabaigęs nusimatytas socialinės-pilietinės veiklos užduotis, mokinys įsivertina savo patirtį ir fiksuoja socialinės-pilietinės veiklos pase (1 priedas).

13. Klasės vadovas individualiai ar grupėje konsultuoja mokinius dėl socialinės-pilietinės veiklos vykdymo, nuolat domisi, kaip sekasi mokiniams, o prireikus siūlo pagalbą. Su kiekvienu mokiniu ne mažiau nei 2 kartus per mokslo metus organizuoja individualius ugdomuosius pokalbius apie jo patirtis atliekant socialines-pilietines veiklas.

14. Socialinės-pilietinės veiklos apskaita vykdoma Tamo elektroninio dienyno skiltyje „Socialinė-pilietinė veikla“ ir mokinio individualiame socialinės-pilietinės veiklos pase.

15. Mokiniai savo socialinės–pilietinės veiklos įrašus socialinės-pilietinės veiklos pase kaupia patys ir pusmečio pabaigoje (likus 2 savaitėms iki I pusmečio pabaigos ir 2 savaitėms iki II pusmečio pabaigos) veiklos pažymas pateikia klasės vadovui, kuris gautą informaciją suveda į Tamo dienyną ir suskaičiuoja mokinių socialinės-pilietinės veiklos trukmę.

16. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti skirtą valandų skaičių. Pasibaigus mokslo metams, klasės vadovas Tamo dienyne suformuoja socialinės-pilietinės veiklos ataskaitą, kurią pristato direktoriaus pavaduotojai ugdymui. Informuoja mokinio tėvus (globėjus, rūpintojus) apie tai, kaip jų vaikui sekėsi vykdyti socialinei-pilietinei veiklai išsikeltus tikslus.

17. Apie mokinius, nesurinkusius reikiamo valandų skaičiaus, likus mėnesiui iki mokslo metų pabaigos, klasės vadovas informuoja gimnazijos socialinį pedagogą, kuris padeda mokiniui pasirinkti galimą socialinės-pilietinės veiklos atlikimo būdą.

18. Mokinys, neatlikęs gimnazijos ugdymo plane numatytos socialinės-pilietinės veiklos ar/ir nustatytu laiku nepristatęs socialinės-pilietinės veiklos paso, nėra keliamas į aukštesnę klasę. Mokiniui, negavusiam įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

19. Mokiniui, socialinę – pilietinę veiklą atliekant už Gimnazijos ribų, veiklos atlikimo faktą patvirtina atitinkama įstaiga, pateikdama raštą su atsakingo asmens parašu arba pažymėdama atliktą veiklą mokinio socialinės- pilietinės veiklos pase.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  REFLEKSIJOS LAPAS1. Kada ir ką darau? (veiklos tikslai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1. Ko išmokau, kokius įgūdžius/ kompetencijas patobulinau?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1. Kodėl ši veikla svarbi?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  Joniškio r. Skaistgirio gimnazijos Socialinės-pilietinės veiklos vykdymo tvarkos aprašo 1 priedas JONIŠKIO R. SKAISTGIRIO GIMNAZIJOS \_\_\_\_\_\_\_\_\_\_\_ klasės mokinio (-ės) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **SOCIALINĖS-PILIETINĖS VEIKLOS** **PASAS**   20....- 20..... mokslo metai |
|  SOCIALINĖS-PILIETINĖS VEIKLOS APSKAITOS LAPAS

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos pavadinimas | Val. skaičius | Data | Veiklą organizavusio asmens vardas, pavardė | Parašas |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 12. |  |  |  |  |  |
| Iš viso val. |

Klasės vadovas (vardas, pavardė, parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  GALIMOS SOCIALINĖS-PILIETINĖS VEIKLOS1. Pilietinė veikla:1.1. pilietinių iniciatyvų organizavimas;1.2. dalyvavimas pilietinėse akcijose;1.3. veikla gimnazijos mokinių savivaldoje;1.4. veikla jaunimo organizacijose;1.5. dalyvavimas jaunųjų policijos rėmėjų, šaulių sąjungos veikloje;1.6. mokyklos atstovavimas visuomeninėje veikloje.2. Ekologinė – aplinkosauginė veikla:2.1. gimnazijos teritorijos priežiūra;2.2. dalyvavimas akcijoje „Darom“, medelių sodinimo akcijoje;2.3. kapinių, parkų tvarkymas;2.4. dalyvavimas ekologiniuose projektuose ir akcijose.3. Socialinė veikla:3.1. labdaros akcijų inicijavimas ir dalyvavimas jose;3.2. savanoriškas darbas nevyriausybinėse organizacijose;3.3. savanoriška veikla globos namuose, pradinio ugdymo ar ikimokyklinio ugdymo skyriuje, vaikų dienos centre;3.4. pagalba turintiems mokymosi sunkumų ar žemesniųjų klasių mokiniams.4. Kultūrinė veikla:4.1. kultūrinių renginių organizavimas ir pagalba juos rengiant;4.2. kultūrinė, kūrybinė veikla spaudoje, elektroninėje erdvėje ir pan.;4.3. parodų rengimas;4.4. atstovavimas gimnazijai visuomeninėje veikloje (kultūriniuose renginiuose, koncertinėse programose, festivaliuose).5. Sportinė veikla:5.1. sportinių renginių, varžybų organizavimas, teisėjavimas juose;5.2. kita savanoriška veikla sportinių renginių metu;5.3. atstovavimas gimnazijai sporto renginiuose ir varžybose.6. Darbinė veikla:6.1. kabinetų ir kitų patalpų tvarkymas;6.2. dekoracijų ruošimas, salės apipavidalinimas;6.3. interjero, edukacinių aplinkų kūrimas ir atnaujinimas.7. Projektinė veikla:7.1. dalyvavimas prevenciniuose, socialiniuose, pilietinio ugdymo, sveikatos ugdymo, ugdymo karjerai projektuose.8. Kita veikla:8.1. dalyvavimas olimpiadose, konkursuose, konferencijose, pranešimų skaitymas;8.2. pagalba klasės vadovui, mokytojams;8.3. darbas bibliotekoje;8.4. maketavimo darbai;8.5. kitos Apraše nenumatytos veiklos, atitinkančios socialinės-pilietinės veiklos kriterijus. |